open-index/open-wikipedia-markdown huggingface dataset:
വെൻഡി ഡോണിഗർ

അമേരിക്കൻ ഗവേഷകയും എഴുത്തുകാരിയും ചിക്കാഗോ സർവ്വകലാശാലയിലെ അധ്യാപികയുമാണ് **വെൻഡി ഡോണിഗർ** (ജനനം : 20 നവംബർ 1940). ഋഗ്വേദം, കാമസൂത്രം, മനുസ്മൃതി തുടങ്ങിയ ഗ്രന്ഥങ്ങൾ ഡോണിഗർ ഇംഗ്ലീഷിലേക്ക് വിവർത്തനംചെയ്തു. ദീർഘകാലമായി ഇന്ത്യൻ ചരിത്രത്തിലും സംസ്‌കാരത്തിലുംഗവേഷണം നടത്തിവരികയാണ്.

## ജീവിതരേഖ
ഹിന്ദു സംസ്കാരം, പുരാണകഥകൾ തുടങ്ങി വിഷയങ്ങളിൽ ഇന്ത്യയിൽ തങ്ങി ഗവേഷണം നടത്തി.  
## വിവാദങ്ങൾ
ഡോണിഗർ രചിച്ച "ദ ഹിന്ദൂസ്: ആൻ ആൾട്ടർനേറ്റീവ് ഹിസ്റ്ററി" (ഹിന്ദു ഒരു ബദൽ ചരിത്രം) എന്ന പുസ്തകം ശിക്ഷാ ബചാവോ ആന്ദോളൻ  എന്ന ഹൈന്ദവ സംഘടന പ്രതിഷേധമുയർത്തിയതോടെ പ്രസാധകരായ പെൻഗ്വിൻ ഇന്ത്യ പിൻവലിച്ചു. കോടതിയുടെ മധ്യസ്ഥതയിൽ പ്രസാധകർ, ഇന്ത്യയിൽ അച്ചടിച്ച പുസ്തകത്തിന്റെ എല്ലാ കോപ്പികളും നശിപ്പിക്കുവാനും പുസ്തകത്തിന്റെ തുടർപ്രസിദ്ധീകരണം നിർത്തിവെക്കാനുമാണ് തീരുമാനിച്ചത്. സ്ത്രീ സ്വാതന്ത്ര്യം, ലൈംഗിക സങ്കൽപ്പങ്ങൾ, പല കാലഘട്ടങ്ങളിൽ പലതരത്തിൽ വ്യാഖ്യാനിക്കപ്പെട്ട കർമ-ധർമ വിചാരങ്ങൾ തുടങ്ങിയവയാണ് പുസ്തകത്തിലെ ഉള്ളടക്കം. കെട്ടിച്ചമച്ച കഥകളും കൃത്യമല്ലാത്ത വിവരങ്ങളുമാണ് പുസ്തകത്തിലെന്ന് ആരോപിച്ചാണ് ശിക്ഷാ ബചാവോ ആന്ദോളൻ കോടതിയെ സമീപിച്ചത്.

## കൃതികൾ
*‘ദി ഹിന്ദൂസ്: ആൻ ആൾട്ടർനേറ്റിവ് ഹിസ്റ്ററി’ 
## അവലംബം


## പുറം കണ്ണികൾ
*Doniger's homepage  at the University of Chicago Divinity School website
*Wendy Doniger from Stanford University Presidential Lectures in the Humanities and Arts

വർഗ്ഗം:ഇൻഡോളജിസ്റ്റുകൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:1940-ൽ ജനിച്ചവർ
മാത്തി

കാണിക്കാരുടെയും മലയരയന്മാരുടെയും സംഗീതശാഖയായ മലമ്പാട്ട്‌ അഥവാ കാണിപ്പാട്ട്‌ പ്രചാരകയും ഗായികയുമായിരുന്നു **മാത്തി മുത്തി** (മരണം : 13 ഫെബ്രുവരി 2014). ഫോക്ലോർ അക്കാദമി 2004ലെ പുരസ്കാരം നേടി. 
## ജീവിതരേഖ
ഞാറനീലിക്കടുത്ത് ചെന്നെല്ലിമൂട്ടിൽ കറുത്തൻ കാണിയുടെയും ഗൗരിക്കാണിയുടെയും അഞ്ചുമക്കളിൽ മൂത്തവളാണ് മാത്തി മുത്തി. അച്ഛനിൽ നിന്നും കൃഷിപ്പണിക്കിടെ കേട്ടുപഠിച്ചതാണ് ഈ പാട്ടുകൾ. തിരുവനന്തപുര പെരിങ്ങമ്മല ഗ്രാമപ്പഞ്ചായത്തിലെ കല്ലണ ചെന്നല്ലിമൂട് സെറ്റിൽമെന്റിലായിരുന്നു അവസാന കാലത്ത് താമസം. മരിക്കുമ്പോൾ നൂറു വയസിനു മീതെ പ്രായമുണ്ടായിരുന്നു. രോഗപീഡയിൽ നിന്നും രക്ഷനേടാൻ കാണിക്കൂട്ടങ്ങൾ മലദൈവത്തെ പ്രീതിപ്പെടുത്താൻ വേണ്ടി പാടുന്ന പാട്ടാണ് മലമ്പാട്ട്‌ അഥവാ കാണിപ്പാട്ട്‌. കാണിക്കാരുടെയും മലയരയന്മാരുടെയും നിത്യജീവിതവുമായി ബന്ധപ്പെട്ട് മലമ്പാട്ട്‌, കാണിപ്പാട്ട്‌, ചാറ്റുപാട്ട് എന്നൊക്കെ അറിയപ്പടുന്ന നിരവധി സംഗീതശാഖകളിലെ പാട്ടുകൾ പാടിയിരുന്നു.  

മലമ്പാട്ടുകളുടെ വൻ ശേഖരം മാത്തിക്ക് പകർന്നുകിട്ടിയത് അച്ഛൻ കറുത്തവൻ കാണിയിൽനിന്നും അമ്മ പെരുമിയിൽനിന്നുമാണ്.

## പുരസ്കാരങ്ങൾ
*ഫോക്ലോർ അക്കാദമി പുരസ്കാരം
## അവലംബം

## പുറം കണ്ണികൾ
*മലമ്പാട്ടിൽ മറഞ്ഞു മുത്തി - വിജേഷ് ചൂടൽ  
*മാത്തിമുത്തി പാടുന്നു; മലദൈവത്തിനുവേണ്ടി   
വർഗ്ഗം:നാടോടി ഗായകർ
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഫെബ്രുവരി 13-ന് മരിച്ചവർ
കിഷോർ വൈഗ്യാനിക് പ്രോത്സാഹൻ യോജന

ലഘുചിത്രം|KVPY
വിദ്യാർഥികളിൽ അടിസ്ഥാനശാസത്രം, എഞ്ചിനീയറിംഗ്, മെഡിസിൻ മേഖലകളിൽ ഗവേഷണാഭിരുചി വളർത്തിയെടുക്കുക എന്ന ലക്ഷ്യത്തോടെ ഭാരത സർക്കാരിനു കീഴിലുള്ള ശാസ്ത്രസാങ്കേതിക വകുപ്പ് 1999 മുതൽ നല്കിവരുന്ന ഒരു സ്കോളർഷിപ്പാണ് **കിഷോർ വൈഗ്യാനിക് പ്രോത്സാഹൻ യോജന (KVPY)**. തിരഞ്ഞെടുക്കപ്പെടുന്ന വിദ്യാർഥികൾക്ക് പിഎച് ഡി വരെ സ്കോളർഷിപ്പ് നല്കി വരുന്നു.
ഫിസിക്സ്‌, കെമിസ്ട്രി, മാത്തമാറ്റിക്സ് /ബയോളജി എന്നീ വിഷയങ്ങൾ തിരഞ്ഞെടുത്ത, പതിനൊന്നാം തരം മുതൽ ഒന്നാം വർഷ B.Sc./B.S./B.Stat./B.Math./Int. M.Sc./M.S വരെയുള്ള വിദ്യാർഥികളിൽ നിന്നാണ് സ്കോളർഷിപ്പിനർഹരായവരെ തിരഞ്ഞെടുക്കുന്നത്. ഇവയിൽ ഓരോ വിഭാഗത്തിനും പ്രത്യേകം പരീക്ഷ നടത്താറുണ്ട്‌. രാജ്യത്താകമാനമുള്ള വിവിധ കേന്ദ്രങ്ങളിൽ നടത്തുന്ന അഭിരുചി പരീക്ഷയിൽ(എഴുത്തുപരീക്ഷ) മികച്ച പ്രകടനം നടത്തുന്നവരെ തുടർന്ന് ഇന്റർവ്യൂ നടത്തിയാണ് സ്കോളർഷിപ്പിനർഹരായവരെ തിരഞ്ഞെടുക്കുന്നത്. ബാഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസാണ് പരീക്ഷയും ഇന്റർവ്യൂവും നടത്തുന്നത്.
അഭിരുചിപരീക്ഷക്ക്‌ 75 ശതമാനുവും ഇന്റർവ്യൂവിനു 25 ശതമാനവും വെയിട്ടേജ് നല്കിയാണ് വിജയികളെ തീരുമാനിക്കുന്നത്.
ശാസ്ത്രഗവേഷണമേഖലയുടെ പ്രോത്സാഹനത്തിനു വേണ്ടി ഇന്ത്യൻ ഗവൺമെന്റ് ആരംഭിച്ച മുൻനിര വിദ്യാഭ്യാസസ്ഥാപനമായ ഐസറിലേക്കുള്ള(IISER) പ്രവേശന മാനദണ്ഡങ്ങളിലൊന്നു കെവിപിവൈ ആണ്.

എല്ലാ വർഷവും, സാങ്കേതികവിദ്യാ ദിവസമായ(technology day) മെയ്‌ 11നും ജൂലൈയിലെ രണ്ടാം ഞായറാഴ്ചയും ഇന്ത്യയിലെ എല്ലാ പത്രങ്ങളിലും കെവിപിവൈ പരസ്യം പ്രസിദ്ധീകരിക്കാറുണ്ട്.

## ലക്ഷ്യങ്ങൾ
# ഗവേഷണാഭിരുചിയും കഴിവുമുള്ള വിദ്യാർഥികളെ കണ്ടെത്തുകയും അഭിരുചി വളർത്തുകയും ചെയ്യുക.
# ഗവേഷണത്തിനും അതുവഴി രാജ്യത്തിന്റെ വികസനത്തിനും വീദ്യാർഥികളെ പ്രാപ്തരാക്കുക.

## ഇതും കൂടി കാണുക

## അവലംബം


## പുറമെയുള്ള കണ്ണികൾ

വർഗ്ഗം:വിദ്യാർത്ഥികൾക്കായുള്ള സ്കോളർഷിപ്പുകൾ
അസീമാനന്ദ

ഇന്ത്യയിലെ വിവിധ സ്ഫോടനങ്ങളുമായി ബന്ധപ്പെട്ട് അറസ്റ്റിലായ മുൻ ആർ.എസ്.എസ് നേതാവാണ് **അസീമാനന്ദ** അഥവാ **സ്വാമി അസീമാനന്ദ**. അജ്മീർ സ്ഫോടനം, മലേഗാവ് സ്ഫോടനം (2006), സംഝോത എക്സ്പ്രെസ്സ് സ്ഫോടനം, മക്കാമസ്ജിദ് സ്ഫോടനം എന്നീ സംഭവങ്ങളിൽ പ്രതിയായി സി.ബി.ഐ 2010 നവംബർ 19-ന് അറസ്റ്റ് ചെയ്തു. 

ഡിസംബർ 18-ന് തീസ്‌ഹസാരി കോടതിയിൽ ജസ്റ്റിസ് ദീപക് ദബസിനുമുമ്പാകെ കുറ്റസമ്മതമൊഴി നൽകി. ഈ കുറ്റസമ്മതമൊഴി 2011 ജനുവരി 15-ന് തെഹൽക പുറത്തുവിട്ടു. 2010 ഡിസംബർ 24-ന് എൻ.ഐ.എയ്ക്ക് കൈമാറ്റം ചെയ്യപ്പെട്ട അസീമാനന്ദ, പിന്നീട് തന്റെ മൊഴി നിഷേധിച്ചിരുന്നു. 2014 ഫെബ്രുവരിയിൽ **കാരവൻ** മാഗസിനുമായുള്ള അഭിമുഖത്തിൽ കോടതിയിൽ നൽകിയ മൊഴിയിൽ ഉറച്ചുനിൽക്കുന്നതായി വ്യക്തമാക്കി. തങ്ങളുടെ പ്രവർത്തനങ്ങൾക്ക് ആർ.എസ്.എസ് നേതൃത്വത്തിന്റെ പിന്തുണയുണ്ടായിരുന്നതായും മോഹൻ ഭഗവതിന്റെ അനുമതിയോടെയാണ് സ്ഫോടനങ്ങൾ നടത്തിയതെന്നും അഭിമുഖത്തിൽ വ്യക്തമാക്കുന്നു. തുടർന്നുണ്ടായ വിവാദങ്ങളെ തുടർന്ന് അഭിമുഖത്തിന്റെ ശബ്ദരേഖ കാരവൻ മാസിക പുറത്തുവിടുകയുണ്ടായി.

## ജീവിതരേഖ
### ബാല്യം
പശ്ചിമബംഗാളിലെ ഹൂഗ്ലി ജില്ലയിൽ കമർപുകർ എന്ന പ്രദേശത്ത് ബിഭൂതിഭൂഷൺ-പ്രമീള ദമ്പതികളുടെ മകനായി ജനിച്ചു. നബകുമാർ, ജിതൻ ചാറ്റർജി, ഓംകാർനാഥ് എന്നീ പേരുകളിൽ വിളിക്കപ്പെട്ടിരുന്നു അസീമാനന്ദ. ശ്രീരാമകൃഷ്ണ പരമഹംസൻ, വിവേകാനന്ദൻ എന്നിവരിൽ ആകൃഷ്ടനായിരുന്ന ജിതൻ വിദ്യാഭ്യാസകാലത്ത് ആർ.എസ്.എസ്സുമായി ബന്ധപ്പെട്ട് പ്രവർത്തിച്ചുതുടങ്ങി. 1977-ൽ ആർ.എസ്.എസ് സംഘടനയായ വനവാസി കല്യാൺ ആശ്രമത്തിന്റെ മുഴുസമയ പ്രവർത്തകനായി മാറി. ഗുരുവായിരുന്ന പരമാനന്ദാണ് അദ്ദേഹത്തിന് **അസീമാനന്ദ** എന്ന നാമം നൽകിയത്.

## ആദിവാസികൾക്കിടയിൽ
1988-ൽ അന്തമാനിലേക്ക് മാറിയ അസീമാനന്ദ വനവാസി കല്യാൺ വഴി ആദിവാസികൾക്കിടയിൽ പ്രവർത്തിച്ചുവന്നു.
1993-ൽ വനവാസി കല്യാണിന്റെ ജംഷഡ്പൂർ കേന്ദ്രത്തിലേക്ക് മാറിയ അസീമാനന്ദ രണ്ടുവർഷങ്ങൾക്ക് ശേഷം ഗുജറാത്തിലെ ഡംഗ് ജില്ലയിൽ പ്രവർത്തനമാരംഭിച്ചു. അവിടെ ശബരിക്ഷേത്രം നിർമ്മിച്ചു. ആർ.എസ്.എസ് ആശീർവാദത്തോടെ 2006-ൽ ശബരീകുംബമേള സംഘടിപ്പിച്ചു.

## അറസ്റ്റ്
2007 ഏപ്രിൽ 29-ന് അറസ്റ്റിലായ ദേവേന്ദ്ര ഗുപ്തയിൽ നിന്നും ലഭിച്ച വിവരങ്ങളെത്തുടർന്നാാണ് അസീമാനന്ദയും സുനിൽ ജോഷിയും രാജസ്ഥാൻ എ.ടി.എസ് നിരീക്ഷണത്തിലായിരുന്നു. തുടർന്ന് 2010 നവംബർ 19-ന് ഹരിദ്വാർ ആശ്രമത്തിൽ നിന്നും അസീമാനന്ദയെ സി.ബി.ഐ അറസ്റ്റ് ചെയ്തു. അജ്മീർ, മക്കാമസ്ജിദ്, സംഝോത എക്സ്പ്രെസ്സ് എന്നീ സ്ഫോടനങ്ങളിലുള്ള പങ്കാളിത്തമായിരുന്നു ഇദ്ദേഹത്തിന്റെ പേരിലുള്ള ആരോപണം.

## കുറ്റസമ്മതവും അനന്തരഫലങ്ങളും
തെഹൽക്കയുടെ വെളിപ്പെടുത്തലനുസരിച്ച്, അസീമാനന്ദ 2010 ഡിസംബർ 16-ന് ന്യായാധിപനുമുമ്പിൽ ഹാജരായി തനിക്ക് കുറ്റസമ്മതം നടത്തണമെന്ന് ആവശ്യപ്പെട്ടു. അതിന്റെ അനന്തരഫലങ്ങൾ സൂചിപ്പിച്ച ന്യായാധിപൻ ബാഹ്യസ്വാധീനങ്ങളൊഴിവാക്കാൻ രണ്ട് ദിവസത്തെ ജുഡീഷ്യൽ കസ്റ്റഡിയിൽ വെച്ചു. ഡിസംബർ 18-ന് ഹാജരായ അസീമാനന്ദ അഞ്ചുമണിക്കൂർ നീണ്ട വെളിപ്പെടുത്തൽ നടത്തുകയും സ്ഫോടനശൃംഖലയിൽ തന്റെയും മറ്റ് സംഘ്പരിവാർ നേതാക്കളുടെയും പങ്കാളിത്തം സ്ഥിരീകരിക്കുകയും ചെയ്തു. അസീമാനന്ദ എഴുതിയ കത്തിൽ മാലേഗാവ് സ്ഫോടനത്തിൽ അന്യായമായി തടവിലുണ്ടായിരുന്ന ഒരു മുസ്‌ലിം യുവാവിന്റെ അനുഭവമാണ് തന്റെ മനംമാറ്റത്തിന് കാരണമെന്ന് വ്യക്തമാക്കി.

എന്നാൽ 2011 മെയ് 12-ന് തന്റെ വെളിപ്പെടുത്തൽ സമ്മർദ്ദഫലമായിരുന്നെന്ന് അസീമാനന്ദ അവകാശപ്പെട്ടു.
2011 ജൂണിൽ അസീമാനന്ദക്കെതിരെ എൻ.ഐ.എ **സംഝോത സ്ഫോടനത്തിലും**, 2007-ലെ അജ്മീർ സ്ഫോടനത്തിലും കുറ്റം ചുമത്തി

## അവലംബങ്ങൾ

വർഗ്ഗം:ആർ.എസ്.എസ്. പ്രവർത്തകർ
വർഗ്ഗം:ഹിന്ദുത്വം
വർഗ്ഗം:രാഷ്ട്രീയ സ്വയംസേവക സംഘം പ്രചാരകർ
കോർപറേഷൻ ബാങ്ക്

ഇന്ത്യയിലെ ഒരു ദേശസാൽകൃത ബാങ്കാണ് കർണ്ണാടകയിലെ മംഗലുരു ആസ്ഥാനമായി പ്രവർത്തിക്കുന്ന **കോർപറേഷൻ ബാങ്ക്**(*Corporation Bank*).

കോർപറേഷൻ ബാങ്കും ആന്ധ്ര ബാങ്കും യൂണിയൻ ബാങ്കിൽ ലയിപ്പിക്കുമെന്ന് 2019 ആഗസ്ത് 30 ന് കേന്ദ്ര ധനമന്ത്രി അറിയിച്ചു. ലയനം ആന്ധ്ര ബാങ്കിന്റെ ഡയറക്ടർ ബോർഡ് 2019 സെപ്തംബര് 13 ന് അംഗീകരിച്ചു. 2020 മാർച്ച് 4 ന് ഈ ലയനം കേന്ദ്ര മന്ത്രിസഭ അംഗീകരിക്കുകയും ഏപ്രിൽ 1 ന് നടപടികൾ പൂർത്തിയാക്കുകയും ചെയ്തു.

## അവലംബം
ഹൈദരലി ശിഹാബ് തങ്ങൾ

ഇന്ത്യൻ യൂണിയൻ മുസ്ലിം ലീഗിൻറെ കേരളസംസ്ഥാന അദ്ധ്യക്ഷനും കേരളത്തിലെ ഇസ്ലാമിക ആത്മീയ സംഘടന സമസ്ത കേരള ജംഇയ്യത്തുൽ ഉലമയുടെ ഉപാദ്ധ്യക്ഷനും എസ് വൈഎസ്  സംസ്ഥാന പ്രസിഡൻറുമായിരുന്നു ** ഹൈദരലി ശിഹാബ് തങ്ങൾ**, ആത്മീയാചാര്യനായി ഗണിക്കപ്പെടുന്ന ഇദ്ദേഹം പാണക്കാട് സയ്യിദ് ഹൈദരലി ശിഹാബ് തങ്ങൾ എന്ന് അറിയപ്പെടുന്നു..

പാണക്കാട് സയ്യിദ് അഹമ്മദ് പൂക്കോയ തങ്ങളുടെ മൂന്നാമത്തെ മകനാണ് ഹൈദരലി. പരേതരായ മുഹമ്മദലി ശിഹാബ് തങ്ങൾ, ഉമറലി ശിഹാബ് തങ്ങൾ എന്നിവർ സഹോദരങ്ങളാണ്.

18 വർഷത്തോളം മുസ്‌ലിം ലീഗ് മലപ്പുറം ജില്ലാപ്രസിഡന്റായിരുന്ന ഹൈദരലി, കേരളീയ മുസ്ലിംകൾക്കിടയിൽ നല്ല സ്വാധീനമുള്ള വ്യക്തിത്വമാണ്. കേരളത്തിലെ ഒരുപാട് മുസ്‌ലിം മഹല്ലുകളുടെ ഖാദിയായ ഇദ്ദേഹം  ദാറുൽ ഹുദാ ഇസ്‍ലാമിക് യൂനിവേഴ്‍സിറ്റി,
കടമേരി റഹ്മാനിയ്യ അറബിക് കോളേജ്, നന്തി ദാറുസ്സലാം അറബിക് കോളേജ് അടങ്ങിയ ഉന്നത മതകലാലയങ്ങളുടെ അധ്യക്ഷ സ്ഥാനവും വഹിക്കുന്നു. 

ജ്യേഷ്ഠൻ മുഹമ്മദലി ശിഹാബ് തങ്ങളുടെ മരണത്തെത്തുടർന്ന് 2009 ഓഗസ്റ്റ് മാസത്തിൽ മുസ്ലീം ലീഗ് സംസ്ഥാനപ്രസിഡന്റായി ചുമതലയേറ്റ തങ്ങൾ, ആമാശയ അർബുദം ബാധിച്ച് 2022 മാർച്ച് 6-ന് അങ്കമാലിയിലെ ലിറ്റിൽ ഫ്ലവർ ആശുപത്രിയിൽ വച്ച് അന്തരിച്ചു. 74 വയസ്സായിരുന്നു അദ്ദേഹത്തിന്.

## അവലംബങ്ങൾ

വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:1947-ൽ ജനിച്ചവർ
വർഗ്ഗം:ജൂൺ 15-ന് ജനിച്ചവർ
വർഗ്ഗം:ഇ.കെ.വിഭാഗം സമസ്തയുടെ നേതാക്കൾ
വർഗ്ഗം:2022-ൽ മരിച്ചവർ
വർഗ്ഗം:മാർച്ച് 6-ന് മരിച്ചവർ
ടെഡ് (സമ്മേളനം)

**ടെഡ്'(TED)**എന്നതിന്റെ പൂർണ്ണരൂപം - ടെക്നോളജി, എന്റെർറ്റെയിന്മെന്റ്, ഡിസൈൻ എന്നാണ്. ഇത് ഒരു ആഗോള സമ്മേളന പരമ്പരയാണ്. പരക്കേണ്ട ആശയങ്ങൾ ( ideas worth spreading )എന്നതാണ് ഈ സമ്മേളനങ്ങളുടെ മുദ്രാവാക്യം. സാപ് ലിംഗ് ഫൗണ്ടേഷൻ എന്ന ലാഭേച്ഛയില്ലാത്ത ഒരു സ്വകാര്യസംഘടനയാണ് ഇതിന്റെ ഉടമസ്ഥർ. 

1984ൽ ഒരിക്കൽ മാത്രം നടത്തുന്ന സമ്മേളനമായാണ് തുടങ്ങിയത്. 1990ൽ കാലിഫോർനിയയിലെ മോന്റെരിയിയിൽ വാർഷിക സമ്മേളനം തുടങ്ങി. സിലിക്കൺവാലിയിലെ സാങ്കേതികവിദ്യയുടേയും രൂപകല്പനയുടെയും പരിണാമത്തിനനുസൃതമായാണിത് നടന്നു വന്നത്. 
ടെഡ്'(TED)ന്റെ പ്രധാന സമ്മേളനം ലോങ്ങ്ബീച്ചിലും അതിന്റെ ഭാഗമായ (ടെഡ് ആക്റ്റീവ്) മറ്റൊരു സമ്മേളനം പാം സ്പ്രിങ്സിലും നടന്നു. പിന്നീടിവ വാങ്കൂവെറിലേയ്ക്കും വിസ്ലെറിലേയ്ക്കും മാറ്റി. 2014ൽ വടക്കേ അമേരിക്കയിലേയും യൂറോപ്പിലേയും ഏഷ്യയിലേയും മിക്കയിടത്തും നടത്തിവരുന്നു.ഇവയുടെ തത്സമയ സ്റ്റ്രീമിങ്ങും നടക്കുന്നുണ്ട്. മിക്കവാറും രസകരമായ കഥപറച്ചിൽ രീതിയിൽ ശാസ്ത്ര സാങ്കേതികവിദ്യയിലൂന്നിയ ഗവേഷണങ്ങളോടനുബന്ധിച്ചുള്ള വൈവിധ്യമാർന്ന വിഷയങ്ങളാണ് ഈ പ്രഭാഷണങ്ങൾ കൈകാര്യം ചെയ്യുന്നത്. പ്രഭാഷകർക്കു തങ്ങളാൽ കഴിയും വിധം ഏറ്റ്വവും രസകരമായും പുതുമയുള്ളതുമായ രീതിയിൽ അവതരിപ്പിക്കാൻ കൂടിയത് 18 മിനുട്ടാണ് നൽകുക.. 
ബിൽ ക്ലിന്റൻ, ജെയിൻ ഗൂദാൽ, മാൽക്കം ഗ്ലാഡ്വെൽ, അൽ ഗോർ, ഗോർഡ്ൺ ബ്രൗൺ, റിച്ചാഡ് ഡൗകിൻസ്, ബിൽ ഗേറ്റ്സ്, ബോണൊ, ഗൂഗിൾ സ്ഥാപകരായ ലാറി പേജ്, സെർജി ബ്രിൻ, കൂടാതെ അനേകം നൊബേൽ സമ്മാനജേതാക്കളും ഈ സമ്മേളനത്തിൽ വന്ന് പ്രഭാഷണം നടത്തിയിട്ടുണ്ട്. ടെഡ്'(TED)ന്റെ ഇപ്പോഴത്തെ ചുമതല വഹിക്കുന്നത് ബ്രീട്ടനിലെ മുൻ കമ്പ്യൂട്ടർ പത്രപ്രവർത്തകനും മാസികാ പ്രസാധകനുമായ ക്രിസ് ആൻഡേഴ്സൺ ആണ്. 
2006 ജൂൺ മുതൽ ടെഡ്'(TED)പ്രഭാഷണങ്ങൾ ടെഡ് ഡോട് കോം വഴി ക്രിയേറ്റീവ് കോമൺസ് ലൈസൻസ് പ്രകാരം സൗജന്യമായി ലഭിച്ചുവരുന്നു. 2014 ജനുവരിയോടെ 1600 പ്രഭാഷണങ്ങൾ ഇങ്ങനെ സൗജന്യമായി ഓൺലൈനായി ലഭിക്കുന്നു. 2009 ജനുവരിയിലെ കണക്കു പ്രകാരം അവ 5 കോടി പേർ ഈ പ്രഭാഷണങ്ങൾ കണ്ടു കഴിഞ്ഞു. 2011 ജൂൺ ആയപ്പോഴേക്കും പ്രേക്ഷകരുടെ എണ്ണം 50 കോടിയായി. 2012 ൽ അതു 100 കോടി പേർ ലോകവ്യാപകമായി കണ്ടു.
## പശ്ചാത്തലം
ടെഡ്'(TED)ന്റെ ദൗത്യ സന്ദേശം ഇങ്ങനെ തുടങ്ങുന്നു: നാം വൈകാരികമായി ആശയങ്ങളുടെ ശക്തിയുപയോഗിച്ച്  വീക്ഷണഗതിയെയും  ജീവിതങ്ങളെയും  ഒടുക്കം ലോകത്തെത്തന്നെയും മാറ്റിമറിക്കാൻ ക്ഴിയും എന്നു വിശ്വസിക്കുന്നു, ആയതിനാൽ, നാം ഒരു വ്രുത്തിയാക്കാനുള്ള സ്ഥലം രൂപീകരിക്കുന്നു. ഇവിടം ലോകത്തിന്റെ ഏറ്റവും സ്വാധീനിക്കുന്ന ചിന്തകർ സൗജന്യ മായ അറിവും സ്വാധീനവും വഗ്ദാനം ചെയ്യുന്നു. അതുപോലെ ആശയങ്ങളുമായി സംവദിക്കൻ ശെഷിയുള്ള ഒരു കൂട്ടം ജിജ്ഞാസുക്കളെയും  നൽകുന്നു.
## റഫറൻസ്

വർഗ്ഗം:പ്രഭാഷണങ്ങൾ
ഗുലാബി ഗ്യാങ്

ഉത്തർപ്രദേശിലും മധ്യപ്രദേശിലുമായി സ്ഥിതിചെയ്യുന്ന ബുന്ദേൽഖണ്ഡ് പ്രദേശത്ത്  സമ്പത്പാൽ ദേവിയുടെ നേതൃത്വത്തിൽ രൂപംകൊണ്ട ഒരു വനിതാസംഘടനയാണ് **ഗുലാബി ഗ്യാങ്** (*Gulabi Gang*). ,
## അവലംബം


വർഗ്ഗം:വനിതാ സംഘടനകൾ
കേരളത്തിലെ പാതകൾ

ഇന്ത്യയിലെ കേരളം നിരവധി പാതകളാൽ സമ്പന്നമായ ഒരു സംസ്ഥാനമാണ്.
## വിഭാഗങ്ങളുടെ അടിസ്ഥാനത്തിൽ പാതകളുടെ നീളം 2009-10

***ഓരോ ജില്ലകളിലും പൊതുമരാമത്ത് വകുപ്പ് (R&B) കൈകാര്യം ചെയ്യുന്ന പാതകളുടെ നീളവുമായി ബന്ധപ്പെട്ട പട്ടിക 31-3-2010***

## നിർമാണവും പരിപാലനവും
* ദേശീയപാതകളുടെ (NH) നിർമാണവും  പരിപാലനവും കേന്ദ്ര സർക്കാർ ഉപരിതല ഗതാഗത ഹൈവേ മന്ത്രാലയത്തിൻ്റെ ഏജൻസിയായ നാഷണൽ ഹൈവേ അതോറിറ്റിയുടെ (NHAI) ചുമതലയാണ്.
* സംസ്ഥാനപാതകളുടെയും പ്രധാന ജില്ലാ റോഡുകളുടെയും നിർമാണം, അറ്റകുറ്റപ്പണി തുടങ്ങീ ഉത്തരവാദിത്തങ്ങൾ കേരള സർക്കാർ പൊതുമരാമത്ത് വകുപ്പിന് (PWD) ആണ്.
* ഗ്രാമീണ റോഡുകളുടെ ചുമതല അതാത്  പഞ്ചായത്തുകൾക്കാണ്. ( പഞ്ചായത്ത് പരിധിക്കുള്ളിലെ റോഡുകൾ: അതാത് ഗ്രാമപഞ്ചായത്ത്, ഒന്നിൽ കൂടുതൽ പഞ്ചായത്തുകളെ ബന്ധിപ്പിക്കുന്ന റോഡുകൾ: ബ്ലോക്ക്‌ പഞ്ചായത്ത്‌,)
* നഗരസഭ പരിധിക്കുള്ളിലെ റോഡുകൾ അതാത് മുനിസിപ്പാലിറ്റി, കോർപറേഷനുകളുടെ ചുമതലയാണ്.

## ദേശീയപാതകൾ
പതിനൊന്ന് ദേശീയപാതകളാണ് കേരളത്തിലൂടെ കടന്നുപോകുന്നത്. ഇവയുടെയെല്ലാം ആകെ നീളം 1811 കിലോമീറ്ററാണ്. ഇന്ത്യയിലെ സംസ്ഥാനങ്ങളെ അപേക്ഷിച്ച് കേരളത്തിലെ ദേശീയപാതകൾ പൊതുവെ വീതികുറഞ്ഞവയാണ്. NHAI ദേശീയപാതാ സമിതിയുടെ നിർദ്ദേശപ്രകാരം ദേശീയപാതകൾക്ക് 60മീറ്റർ വീതിയും നാലുവരിപ്പാതയുമായിരിക്കണം. എന്നാൽ കേരളത്തിൽ ദേശീയപാതകൾക്ക് 30മുതൽ 45മീറ്റർ വരെ വീതിയിലാണ് നർമ്മിച്ചിരിക്കുന്നത്. അയൽസംസ്ഥാനങ്ങളായ തമിഴ്നാട്, കർണാടകം എന്നിവിടങ്ങളിൽ ദേശീയപാതകൾക്ക് 60മീറ്റർ വീതി നിലനിർത്തുന്നുണ്ട്. പാതകളുടെ വീതികുറക്കുവാനുള്ള കേരളസർക്കാരിന്റെ ശുപാർശപ്രകാരം നിലവിലുള്ള പാതകളെ സംരക്ഷിച്ചുകൊണ്ട് പുതിയ പാതകൾക്കായുള്ള പദ്ധികൾ ആസൂത്രണം ചെയ്യുന്നത് ദേശീയപാതാസമിതി താത്കാലികമായി നിർത്തിവെച്ചിരിക്കുകയാണ്.

## അവലംബം
പുങ്കന്നൂർ പശു

ഏഷ്യയിലെ പൊക്കം കുറഞ്ഞ  തനതു നാടൻ പശു ഇനങ്ങളിൽ ഒന്നാണ് **പുങ്കന്നൂർ പശു** അല്ലെങ്കിൽ **പുങ്കന്നൂർ കുള്ളൻ**.
പശുവിന്റെ ശരാശരി ഉയരം 97 സെന്റീമീറ്ററും കാളയുടേത് 107 സെന്റീമീറ്ററും എന്നാണ് ഭാരതസർക്കാരിന്റെ കന്നുകാലി ജനിതക വിഭാഗത്തിന്റെ പഠനപ്രകാരം വ്യക്തമാക്കിയിട്ടുള്ളത്. ആന്ധ്രയിലെ ചിത്തൂരിലാണിവയുടെ ബഹുഭൂരിപക്ഷവും ഉള്ളത്. പൂർണ്ണവളർച്ചയെത്തിയ ഒരു പശുവിന് ഒരു സാധാരണ മനുഷ്യന്റെ അരയൊപ്പം പൊക്കമേ കാണുകയുള്ളൂ. ഔഷധ ഗുണമുള്ളതാണിതിന്റെ പാലെന്നും കരുതപ്പെടുന്നു.
## പേരിനു പിന്നിൽ
ആന്ധ്രാപ്രദേശിലെ ചിറ്റൂർ ജില്ലയിലെ പുങ്കന്നൂർ  താലൂക്കുകളിലും സമീപ പ്രദേശങ്ങളിലും മാത്രം കണ്ട് വന്നിരുന്നതിനാലാണ് പുങ്കന്നൂർ എന്ന സ്ഥലപ്പേരിൽ അറിയപ്പെടുന്നത്.
## മറ്റു വിശേഷങ്ങൾ
ഹരിയാനയിലെ കർണാൽ ആസ്ഥാനമായുള്ള നാഷണൽ ബ്യൂറോ ഓഫ് അനിമൽ ജെനിറ്റിക് റിസോഴ്‌സസ് (National Bureau of Animal Genetic Resources) ബ്രീഡ് രജിസ്ട്രേഷൻ കമ്മിറ്റി, ഇന്ത്യയിലെ തനി നാടൻപശുക്കളുടെ വിഭാഗത്തിൽ ഉൾപ്പെടുത്തി രജിസ്റ്റർ ചെയ്തിട്ടുള്ള 43 ഇനം പശുക്കളിൽ ഒന്നാണ് ഈ വിഭാഗം.
വെള്ള, ചാര,  തവിട്ട്, ചുവപ്പ്,  കറുപ്പ് നിറങ്ങളിൽ കാണപ്പെടുന്നു.
ശരാശരി രണ്ട് ലിറ്റർ പാലാണ് ഒരു ദിവസം ലഭ്യമാകുന്നത്.  ഒരു മുലയൂട്ടൽ കാലാവധിയിൽ ശരാശരി 546 ലിറ്റർ പാൽ ലഭിയ്ക്കുന്നു എന്നാണ് കന്നുകാലി ജനിതക വിഭാഗത്തിന്റെ പഠനപ്രകാരം വ്യക്തമാക്കിയിട്ടുള്ളത്. 194 ലിറ്റർ ഏറ്റവും കുറവും 1100 ലിറ്റർ ഏറ്റവും കൂടുതലും ആണ് ഒരു ശുദ്ധ ജനുസ്സിൽ നിന്ന് പരീക്ഷണങ്ങൾ പ്രകാരം ലഭ്യമായിട്ടുള്ളത്.
തിരുപ്പതിയിലെ പൂജാകർമ്മങ്ങൾക്ക് ഈ ഇനം പശുവിന്റെ പാലും നെയ്യുമാണുപയോഗികുന്നതെന്നു പറയപ്പെടുന്നു.
അനിമൽ ജെനിറ്റിക് റിസോർസ് ഓഫ് ഇന്ത്യയുടെ 2013 ലെ സെൻസസ് അനുസരിച്ച്  2772 പശുക്കൾ ഇന്ത്യയിൽ ഉണ്ട്, തനത് നാടൻ ജനുസ്സായതിനാൽ ഇതിനെ സംരക്ഷിക്കാനുള്ള ഊർജ്ജിതമായ നടപടികൾ മൃഗ സംരക്ഷണ വകുപ്പ് നടപ്പിലാക്കിയിട്ടുണ്ട്.
 2014-ൽ ഇത്തരത്തിലെ പശുവിന് മൂന്നു ലക്ഷം വരെ വിലയുണ്ടായിരുന്നു.

## അവലംബങ്ങൾ

* 
വർഗ്ഗം:പശു
വർഗ്ഗം:ഇന്ത്യൻ കന്നുകാലിയിനങ്ങൾ
വർഗ്ഗം:കന്നുകാലി വർഗ്ഗങ്ങൾ
രാമൻ നമ്പിയത്ത്

ആദ്യകാല സിനിമ നിർമാതാക്കളിലൊരാളും ഗാനരചയിതാവുമായിരുന്നു **രാമൻ നമ്പിയത്ത്** (1924 - 26 ഫെബ്രുവരി 2014). നമ്പിയത്തിന്റെ 'കാൽപ്പാടുകൾ' എന്ന സിനിമയ്ക്ക് വേണ്ടിയാണ് യേശുദാസ് ആദ്യമായി പിന്നണി പാടിയത്.

## ജീവിതരേഖ
തൃശ്ശൂർജില്ലയിലെ കണ്ടശ്ശാംകടവിൽ രാവുണ്ണിയുടെയും പണിക്കശ്ശേരി ഇമ്പിയെന്ന കാളിയുടെയും മകനായി  ജനിച്ചു. സിലോണിൽ മെട്രിക്കുലേഷനും മഹാരാജാസ് കോളേജിൽ ഇന്റർമീഡിയറ്റും പൂർത്തിയാക്കി.

## ചലച്ചിത്ര രംഗത്ത്
ശ്രീനാരായണ ഗുരുവിനെ ആസ്പദമാക്കി 1961-ൽ നിർമ്മിച്ച കാൽപ്പാടുകൾ ആണ് രാമൻ നമ്പിയത്ത് നിർമ്മിച്ച സിനിമ. സിനിമയുടെ നിർമ്മാണം പകുതി വെച്ച് മുടങ്ങിയതിനെത്തുടർന്ന്  'ശ്രീനാരായണ സിനി പ്രൊഡക്ഷൻസ് പ്രൈവറ്റ് ലിമിറ്റഡ്' എന്ന പേരിൽ  പുതിയ കമ്പനി രൂപീകരിച്ചു. നമ്പിയത്ത് അടക്കം ഏഴു ഡയറക്ടർമാരുണ്ടായിരുന്നു.  യേശുദാസ് ആദ്യമായി പിന്നണിഗായകനായി രംഗത്ത് വന്നത് ഈ ചിത്രത്തിലൂടെയാണ്. ശ്രീനാരായണഗുരു രചിച്ച `ജാതിഭേദം മതദ്വേഷം.. എന്ന ഗാനമാണ് യേശുദാസ് ആലപിച്ചത്. ഈ ചിത്രത്തിൽ ഇദ്ദേഹം ഗാനരചനയും നിർവഹിച്ചിരുന്നു.

നിണമണിഞ്ഞ കാൽപ്പാടുകൾ, കാപാലിക, നിറമാല തുടങ്ങി നിരവധി സിനിമകളിൽ വേഷമിട്ടു.  'കാൽപ്പാടുകൾ' സിനിമയുടെ കച്ചവട പരാജയത്തെത്തുടർന്ന് സിനിമയിൽ നിന്നു പിൻമാറി. നാടുവിട്ടു കുടുംബസമേതം  ഒറ്റപ്പാലത്തെ പത്തംകുളം എന്ന ഗ്രാമത്തിലേക്കു പോയി കൃഷിക്കാരനായി. അനങ്ങനടി പഞ്ചായത്ത് പ്രസിഡന്റായിരുന്നു. സദ്ഗമയ, തുഞ്ചത്താചാര്യൻ, അരിവാളും നക്ഷത്രവും, സ്മാരകശിലകൾ തുടങ്ങി എട്ടോളം സീരിയലുകളിലും അഭിനയിച്ചു.

## ചലച്ചിത്രങ്ങൾ
*'കാൽപ്പാടുകൾ'
## കൃതികൾ
*കാൽപ്പാടുകളുടെ മുറിപ്പാടുകൾ (ആത്മകഥ)
## പുരസ്കാരങ്ങൾ
*'കാൽപ്പാടുകൾ' എന്ന സിനിമയ്ക്ക് *1962-ലെ മലയാളത്തിലെ ഏറ്റവു നല്ല രണ്ടാമത്തെ ഫീച്ചർഫിലിമിനുള്ള പത്താമത്തെ നാഷണൽ ഫിലിം അവർഡ് ലഭിച്ചു
*കേരള സംഗീതനാടക അക്കാദമിയുടെ സി.ഐ.എൻഡോവ്‌മെന്റ്
*അഭിനയാചാര്യ അവാർഡ്

## അവലംബം

വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:മലയാളചലച്ചിത്രഗാനരചയിതാക്കൾ
വർഗ്ഗം:കേരള സംഗീത നാടക അക്കാദമി എൻഡോവ്മെന്റ് ലഭിച്ചവർ
വർഗ്ഗം:ഫെബ്രുവരി 26-ന് മരിച്ചവർ
വർഗ്ഗം:1924-ൽ ജനിച്ചവർ
വർഗ്ഗം:2014-ൽ മരിച്ചവർ
ആഭിചാരം

ശത്രുവിനെ നശിപ്പിക്കാൻ സാധിക്കും എന്ന വിശ്വാസത്തോടെ നടത്തുന്ന ദുർമന്ത്രവാദമാണ് **ആഭിചാരം**. മാരണം ഒരുതരം ആഭിചാരകർമമാണ്. തലയോട്ടി അസ്ഥിക്കഷണങ്ങൾ കോഴി, ഓന്ത്, പൂച്ച, തവള, പല്ലി എന്നിവയുടേയും മറ്റും അറുത്ത തല മുതലായവ ആഭിചാരത്തിന് ഉപയോഗിക്കാറുണ്ട്. ലോഹക്കഷണത്തിൽ അടയാളങ്ങളും ചിത്രങ്ങളും മറ്റും വരച്ച് പൂജചെയ്ത് ശത്രു വരുന്ന വഴിയിൽ വച്ച് അറിയാതെ മറികടക്കാൻ ഇടയാക്കുക ഒരു രീതിയാണ്. 

സമൂഹത്തിൽ ഏറിയ പങ്കും ഇതിനെ അന്ധവിശ്വാസമായി കണക്കാക്കുന്നു. ഇതിനു പരിഹാരമായി പലതരം പൂജകൾ ചെയ്യാമെന്നും വിശാസമുണ്ട്. 

കർണാടക മുഖ്യമന്ത്രിയായിരുന്ന യെഡിയൂരപ്പ തനിക്കെതിരേ ശത്രുക്കൾ ആഭിചാരകർമ്മം നടത്തുന്നുവെന്ന് പരസ്യമായി ആരോപിച്ചിട്ടുണ്ട്.  ആഭിചാരക്രിയകൾ ചെയ്തുവെന്ന കുറ്റമാരോപിച്ച് വിദേശരാജ്യങ്ങളിൽ ഇന്ത്യക്കാരെ അറസ്റ്റ് ചെയ്തിട്ടുണ്ട്. 

## അവ‌ലംബം
ഗുരു നാനാക്ക്

സിഖ് മതത്തിന്റെ സ്ഥാപകനും ആദ്യ സിഖ് ഗുരുവുമാണ് **ഗുരു നാനാക്ക്**  (; , ഉർദു: ,  *Gurū Nānak*) (ജീവിതകാലം,1469 ഏപ്രിൽ 15 – 1539 സെപ്റ്റംബർ 22). കാതക് മാസത്തിൽ (ഒക്റ്റോബർ-നവംബർ മാസങ്ങളിൽ) വരുന്ന എന്ന പൂർണ്ണചന്ദ്രനുള്ള ദിവസമാണ് ഇദ്ദേഹത്തിന്റെ ജനനദിവസമായ കാർത്തിക് പൂർണാഷ്ടമിയായി ലോകമാസകലം ആഘോഷിക്കപ്പെടുന്നത്.

എല്ലാ സൃഷ്ടികളിലും കുടികൊള്ളുന്ന പരമമായ സത്യമായ ഏകദൈവത്തിന്റെ സന്ദേശം ജനങ്ങളിലേയ്ക്കെത്തിച്ചുകൊണ്ട് ഗുരുനാനാക്ക് ധാരാളം യാത്രകൾ ചെയ്തു. തുല്യത, സാഹോദര്യം, സ്നേഹം, നന്മ എന്നിവ അടിസ്ഥാനമാക്കിയുള്ള ഒരു ആത്മീയ, സാമൂഹിക, രാഷ്ട്രീയ പ്രസ്ഥാനമാണ് ഇദ്ദേഹം പടുത്തുയർത്തിയത്.

കബീർ ദാസ്ന്റെ സന്ദേശങ്ങളിൽ നിന്ന് പ്രചോദനം നേടിയ മഹാനായിരുന്നു ഗുരു നാനാക്ക്. സദാചാരനിഷ്ഠയും മതസഹിഷ്ണുതയുമാണ് അദ്ദേഹം ഊന്നിപ്പറഞ്ഞത്. ഇസ്ലാം മതത്തിന്റെയും ഹിന്ദു മതത്തിന്റെയും സാരാംശങ്ങൾ ഏകീകരിച്ച് ഒരു പുതിയ മതത്തിനു രൂപം കൊടുക്കുകയായിരുന്നു അദ്ദേഹം. ജാതിവിഭജനത്തിൽ അദ്ദേഹം വിശ്വസിച്ചിരുന്നില്ല. വിഗ്രഹാരാധനയെ ഗുരു നാനാക്ക് ശക്തിയുത്തം എതിർത്തിരുന്നു .

പിന്നീട് ഗുരുക്കന്മാരായ ഒൻപത് പേർക്കും ഗുരുവിന്റെ ദിവ്യത്വം പകർന്നുകിട്ടി എന്നത് സിഖ് വിശ്വാസത്തിന്റെ ഭാഗമാണ്.

## അവലംബം

## കൂടുതൽ വായനയ്ക്ക്
* Macauliffe, Max (1909) *The Sikh Religion Vol I*
* Singh, Sahib (Prof) *Guru Nanak Dev and His Teachings*

## പുറത്തേയ്ക്കുള്ള കണ്ണികൾ
*DiscoverSikhism - Sri Guru Nanak Dev Ji  Sri Guru Nanak Dev Ji is the founder of Sikhism and is the first of the Ten Sikh Gurus. Read about his life and stories here.
*Guru Nanak Dev Ji 
*First Sikh Guru Nanak Dev Ji 
*
*Guru Nanak by Jyotsna Kamat
*Gurbani Quotes in Gurmukhi & English ഗുർബാനി ഉദ്ധരണികൾ  
* Shree Guru Nanak Dev Quotes in English and Hindi

വർഗ്ഗം:സിഖ് ഗുരുക്കൾ
വർഗ്ഗം:അപൂർണ്ണ സിഖ് മതം ലേഖനങ്ങൾ‍
പ്രകാശ് കർമാകർ

ബംഗാളി ചിത്രകാരനായിരുന്നു **പ്രകാശ് കർമാകർ** ( 1933 - 24 ഫെബ്രുവരി 2014). തെരുവു ചിത്രപ്രദർശനങ്ങളിലൂടെ ബംഗാളിലെ കലാലോകത്ത് ശ്രദ്ധേയനായ കർമാകാറിന് 1968-ൽ കേന്ദ്ര ലളിതകലാ അക്കാദമിയുടെ പുരസ്‌കാരം ലഭിച്ചു.
## ജീവിതരേഖ
ബംഗാളിലെ ഗ്രാമങ്ങളും നഗരവും ഭിന്നജീവിതങ്ങളും ഒരുപോലെ വരകളിൽ സൃഷ്ടിച്ച അദ്ദേഹത്തിന്റെ പ്രശസ്ത ചിത്രങ്ങൾ നാഷണൽ ഗാലറി ഓഫ് മോഡേൺ ആർട്ട്, ഡൽഹി ലളിതകലാ അക്കാദമി, കൊൽക്കത്ത അക്കാദമി ഓഫ് ഫൈൻ ആർട്‌സ് എന്നിവിടങ്ങളിൽ സൂക്ഷിച്ചിട്ടുണ്ട്. പിക്കാസോ ഉൾപ്പെടെയുള്ളവരുടെ ചിത്രങ്ങളിൽ പ്രചോദനം ഉൾക്കൊണ്ടാണ് അദ്ദേഹം ചിത്രകലാജീവിതം ആരംഭിക്കുന്നത്. ഇംപ്രഷനിസ്റ്റ് ശൈലിയിലുള്ള പെയിന്റിങ്ങുകളുടെ സ്വാധീനം വരകളിൽ കാണാം. 

## പുരസ്കാരങ്ങൾ
*1968-ൽ കേന്ദ്ര ലളിതകലാ അക്കാദമിയുടെ പുരസ്‌കാരം 
## അവലംബം

## പുറം കണ്ണികൾ

* http://www.prokashkarmakar.com/

വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:കേന്ദ്ര ലളിതകലാ അക്കാദമി പുരസ്കാരം ലഭിച്ചവർ
വർഗ്ഗം:ഫെബ്രുവരി 24-ന് മരിച്ചവർ
വർഗ്ഗം:1933-ൽ ജനിച്ചവർ
വർഗ്ഗം:2014-ൽ മരിച്ചവർ
ഹാൻസ് സിമ്മർ

ഹോളിവുഡ് സിനിമാ ലോകത്തെ മുൻ നിര സംഗീത സംവിധായകരിൽ ഒരാളാണ് **ഹാൻസ് സിമ്മർ**. ജർമനിയാണ് ജന്മദേശം. 150-ളം സിനിമകൾക്ക് സംഗീതം നൽകിയിട്ടുണ്ട്. ദി ലയൺ കിംഗ്‌, ക്രിംസൺ ടൈഡ്, ദി തിൻ റെഡ് ലൈൻ, ഗ്ലാഡിയേറ്റർ, ദി ലാസ്റ്റ് സമുറായ്, ദി ഡാർക്ക്‌ നൈറ്റ്‌, ഇൻസെപ്ഷൻ, 12 ഇയെറ്സ് എ സ്ലേവ്, പൈറേറ്റ്സ് ഓഫ് ദി കരീബിയൻ പോലുള്ള പ്രശസ്ത സിനിമകൾക്ക്‌ ഇദ്ദേഹം സംഗീതം നൽകിയിട്ടുണ്ട്.

## ജീവിത രേഖ

1970കളിൽ ഒരു കീ ബോർഡ് വാദകനായി തന്റെ സംഗീത ജീവിതം ആരംഭിച്ചത്. ഏതൊരു മുൻനിര നടനെപ്പോലെയും ലോകമെമ്പാടുമുള്ള പ്രേക്ഷകർ തിരിച്ചറിയുന്ന പേരും മുഖവുമാണ് അദേഹത്തിന്റെത്. ദി ലയൺ കിംഗ്‌ എന്ന സിനിമക്ക് വേണ്ടി അദേഹം ചെയ്ത പശ്ചാത്തല സംഗീതത്തിന് ഓസ്കാർ ലഭിക്കുകയുണ്ടായെങ്കിലും അദേഹം അറിയപ്പെടുന്നത് പൈറെറ്റ്സ് ഓഫ് ദി കരീബിയന്‍, ഡാർക്ക്‌ നൈറ്റ്, ഇൻസെപ്ഷന്‍ തുടങ്ങിയ സൂപ്പർ ഹീറോ സിനിമകളിലൂടെയാണ്. ഈ സിനിമകളിലെ പശ്ചാത്തല സംഗീതം അതതു സിനിമകളുടെ വിജയത്തിൽ നിർണായക പങ്കു വഹിച്ചവ ആയിരുന്നു. ഈ സിനിമകളിലെ നായക കഥാപാത്രങ്ങളെ പോലെ തന്നെ എല്ലാവരും തിരിച്ചറിയുന്ന ഒന്നായിരുന്നു ആ സിനിമകളിലെ പശ്ചാത്തല സംഗീതവും. അദ്ദേഹം ആയിരങ്ങൾ നെഞ്ചിലെറ്റിയ അനേകം ദ്രിശ്യ വിസ്മയങ്ങൾക്ക് പശ്ചാത്തല സംഗീതം പകർന്നുകൊണ്ട് ഇന്നും ഹോളിവുടിലെ മുൻനിര കലാകാരന്മാരിൽ ഒരാൾ ആയി നിലനിൽക്കുന്നു.

## അവലംബം

വർഗ്ഗം:ഗ്രാമി പുരസ്കാര ജേതാക്കൾ
മഹാദേവ് ഗോവിന്ദ് റാനാഡേ

**റാവു ബഹാദൂർ** **മഹാദേവ് ഗോവിന്ദ് റാനാഡേ** (18 ജനുവരി 1842–16 ജനുവരി 1901) ന്യായമൂർത്തി റാനഡെ (ജസ്റ്റിസ് റാനഡെ) എന്നറിയപ്പെടുന്ന ഇന്ത്യൻ നാഷണൽ കോൺഗ്രസ്സിന്റെ സ്താപകനേതാക്കളിൽ ഒരാളും സാമൂഹ്യപരിഷ്കർത്താവും  ജഡ്ജിയും, എഴുത്തുകാരനും സർവ്വോപരി സ്വാതന്ത്ര സമരസേനാനിയുമായിരുന്നു. ബോംബേ ഹൈക്കോടതി ജഡ്ജി,ബോംബെ ലെജിസ്ലേറ്റീവ് കൗൺസിൽ അംഗവും കേന്ദ്രത്തിലെ ധനകാര്യ സമിതി അംഗവുമായിരുന്നു. മഹാരാഷ്ട്രയിലെ ബോംബെ ഹൈക്കോടതിയിലും അദ്ദേഹം ജഡ്ജിയായിരുന്നു. മഹാദേവ ഗോവിന്ദ റാനഡെയാണ് പൂനെ സർവജനിക് സഭയുടെ സ്ഥാപകൻ. 1870 ഏപ്രിൽ 2 ന് പൂനെ സർവജനിക് സഭ, മഹാരാഷ്ട്ര ഗ്രന്ഥോത്തേജക് സഭ, പ്രാർത്ഥന സമാജ് എന്നിവ സ്ഥാപിക്കാൻ അദ്ദേഹം സഹായിച്ചു. പൂനെ സർവജനിക് സഭയിൽ ആദ്യത്തെ വനിതാ പ്രസിഡന്റ് ആയിരുന്നു മീര പവാഗി.

അറിയപ്പെടുന്ന ഒരു പൊതുപ്രവർത്തകൻ എന്ന നിലയിൽ, ശാന്തനും ക്ഷമാശീലവും ശുഭാപ്തിവിശ്വാസിയുമായ അദ്ദേഹത്തിന്റെ വ്യക്തിത്വം ബ്രിട്ടനുമായുള്ള ഇടപാടുകളോടും ഇന്ത്യയിലെ പരിഷ്കാരങ്ങളോടുമുള്ള അദ്ദേഹത്തിന്റെ മനോഭാവത്തെ സ്വാധീനിച്ചു. സാമൂഹികവും മതപരവുമായ പരിഷ്കരണത്തെക്കുറിച്ചുള്ള തന്റെ പ്രത്യയശാസ്ത്രത്തിൽ അധിഷ്ഠിതമായ ഒരു ബോംബെ ആംഗ്ലോ-മറാത്തി ദിനപത്രമായ ദി ഇന്ദുപ്രകാശിന്റെ എഡിറ്ററായിരുന്നു അദ്ദേഹം. അദ്ദേഹത്തിന് റാവു ബഹദൂർ എന്ന പദവി ലഭിച്ചു.

## ആദ്യകാലം

നാസിക് ജില്ലയിലെ ഒരു താലൂക്ക് പട്ടണമായ നിഫാദിലെ ഒരു ചിത്പവൻ ബ്രാഹ്മണ കുടുംബത്തിലാണ് മഹാദേവ് ഗോവിന്ദ് റാനഡെ ജനിച്ചത്. കോലാപ്പൂരിലെ ഒരു മറാത്തി സ്കൂളിൽ പഠിച്ച അദ്ദേഹം പിന്നീട് ഒരു ഇംഗ്ലീഷ് മീഡിയം സ്കൂളിലേക്ക് മാറി. 14 വയസ്സുള്ളപ്പോൾ അദ്ദേഹം ബോംബെയിലെ എൽഫിൻസ്റ്റോൺ കോളേജിൽ പഠിച്ചു. ബോംബെ സർവകലാശാലയിലെ ആദ്യ ബാച്ചിലെ വിദ്യാർത്ഥികളിൽ ഒരാളായിരുന്നു അദ്ദേഹം. 1862-ൽ ചരിത്രത്തിലും സാമ്പത്തിക ശാസ്ത്രത്തിലും ബി.എ. ബിരുദവും 1864-ൽ ചരിത്രത്തിൽ എം.എ. ബിരുദവും നേടി. മൂന്ന് വർഷത്തിന് ശേഷം, 1866-ൽ അദ്ദേഹം എൽ.എൽ.ബി. (നിയമ ബിരുദം) നേടി.

## ജഡ്ജി
നിയമബിരുദം നേടിയ ശേഷം, റാനഡെ 1871-ൽ പൂനെയിൽ ഒരു സബോർഡിനേറ്റ് ജഡ്ജിയായി നിയമിക്കപ്പെട്ടു. അദ്ദേഹത്തിന്റെ രാഷ്ട്രീയ പ്രവർത്തനങ്ങളും പൊതു പ്രശസ്തിയുംബ്രിട്ടീഷ് കൊളോണിയൽ അധികാരികൾ ബോംബെ ഹൈക്കോടതിയിലേക്കുള്ള അദ്ദേഹത്തിന്റെ സ്ഥാനക്കയറ്റം 1895 വരെ വൈകിപ്പിച്ചിക്കുന്നതിനു കാരണമായി.

## സാമൂഹ്യരംഗം

പാശ്ചാത്യ സംസ്കാരത്തിന്റെയും കൊളോണിയൽ ഭരണകൂടത്തിന്റെയും ആഴത്തിലുള്ള സ്വാധീനം വേരൂന്നിയ ഒരു പുരോഗമന സാമൂഹിക പ്രവർത്തകനായിരുന്നു റാനഡെ. മതപരിഷ്കരണം മുതൽ പൊതുവിദ്യാഭ്യാസം, ഇന്ത്യൻ കുടുംബത്തിനുള്ളിലെ പരിഷ്കരണം എന്നിവ വരെ അദ്ദേഹത്തിന്റെ പ്രവർത്തനങ്ങൾ വ്യാപിച്ചുകിടന്നു. എല്ലാ മേഖലകളിലും, ഇന്ത്യൻ ആചാരങ്ങളിലും പാരമ്പര്യങ്ങളിലും സദ്‌ഗുണം കുറവാണെന്ന് അദ്ദേഹം കാണുകയും പാശ്ചാത്യലോകത്ത് നിലനിന്നിരുന്ന മാതൃകയിലേക്ക് വിഷയത്തെ പരിഷ്കരിക്കാൻ ശ്രമിക്കുകയും ചെയ്തു. ഇന്ത്യൻ സാമൂഹിക പരിഷ്കരണ പ്രസ്ഥാനത്തിന്റെ ദൗത്യത്തെ "മാനവീകരിക്കുക, തുല്യമാക്കുക, ആത്മീയവൽക്കരിക്കുക" എന്നിങ്ങനെ അദ്ദേഹം തന്നെ സംഗ്രഹിച്ചതിന്റെ സൂചന നിലവിലുള്ള ഇന്ത്യൻ സമൂഹത്തിന് ഈ ഗുണങ്ങൾ ഇല്ലായിരുന്നുവെന്നതായിരുന്നു.

## അവലംബങ്ങൾ

വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1842-ൽ ജനിച്ചവർ
പ്രരോദനം

മഹാകവി കുമാരനാശാൻ എഴുതിയ ഒരു  ഖണ്ഡകാവ്യമാണ് **പ്രരോദനം**.   ആത്മമിത്രവും ഗുരുതുല്യനുമാ‍യിരുന്ന എ.ആർ. രാജരാജവർമ്മയുടെ നിര്യാണത്തെത്തുടർന്നാണ് ആശാൻ വിലാപകാവ്യമായി പ്രരോദനം രചിക്കുന്നത്. ആശാന്റെ തത്ത്വചിന്താപരമായ വീക്ഷണങ്ങൾ ഏറ്റവും കൂടുതൽ കാണപ്പെടുന്ന കൃതിയായി ഇത് വിലയിരുത്തപ്പെടുന്നു.

## പുറത്തേക്കുള്ള കണ്ണികൾ
കേരളത്തിലെ ജാഥകൾ

കേരളത്തിൽ എല്ലാ തരം സംഘടനകളും ജാഥകൾ സംഘടിപ്പിക്കാറുണ്ട്. ചിലപ്പോൾ ഇത് സംസ്ഥാനം മുഴുവൻ ദിവസങ്ങളോളം നീളുന്ന രീതിയിലും ആഘോഷിക്കാറുണ്ട്.

## സിപിഐഎമിന്റെ ജാഥകൾ
### കേരളരക്ഷാ മാർച്ച്

2014-ലെ ലോകസഭാ തെരെഞ്ഞെടുപ്പിന് മുന്നോടിയായി ഇന്ത്യയിലെ ദേശീയ പാർടിയായ സി.പി.ഐ. (എം)-ന്റെ കേരള സംസ്ഥാന ഘടകം, **മതനിരപേക്ഷ ഇന്ത്യ – വികസിത കേരളം** എന്ന മുദ്രാവാക്യം ഉയർത്തി കൊണ്ട് 2014 ഫെബ്രുവരി 1 മുതൽ 26 വരെ നടത്തുന്ന ജാഥയാണ് **കേരളരക്ഷാ മാർച്ച്**.  .

കേരള സംസ്ഥാനത്തിലെ 140 നിയമസഭാ മണ്ഡലങ്ങളിലെ 126 കേന്ദ്രങ്ങളിൽ കൂടി കേരള രക്ഷാ മാർച്ച് കടന്നു പോകുന്നുണ്ട് . 

സി.പി.ഐ. (എം)-ന്റെ പൊളിറ്റ് ബ്യൂറോ അംഗമായ എസ്‌. രാമചന്ദ്രൻ പിള്ളയാണ് 2014 ഫെബ്രുവരി 1ന്  ആലപ്പുഴ ജില്ലയിലെ വയലാറിൽ വച്ച് ജാഥ ഫ്ലാഗ് ഓഫ് ചെയ്തത് . ഫെബ്രുവരി 26 ന് കോഴിക്കോട്ട് വെച്ചാണ് ജാഥാസമാപനം. സി.പി.ഐ(എം) സംസ്ഥാന സെക്രട്ടറി പിണറായി വിജയനാണ് ജാഥ നയിക്കുന്നത്. പി.കെ. ശ്രീമതി, വി. വിജയരാഘവൻ, എ.കെ. ബാലൻ, എം.വി. ഗോവിന്ദൻ മാസ്റ്റർ, ബേബി ജോൺ എന്നിവരും ജാഥയിൽ മുഴുവൻ സമയവും പങ്കെടുക്കുന്നു.
## കോൺഗ്രെസ്സിന്റെ ജാഥകൾ
### കേരള യാത്ര (രമേശ് ചെന്നിത്തല)
സമൃദ്ധ കേരളം, സുരക്ഷിത കേരളം എന്ന മുദ്രാവാക്യമുയർത്തി മുൻ കെപിസിസി പ്രസിഡന്റ് രമേശ് ചെന്നിത്തല കാസർഗോഡ് മുതൽ തിരുവനന്തപുരം വരെ നടത്തിയ യാത്രയാണ് **കേരള യാത്ര** എന്നറിയപ്പെടുന്നത്. 2013 ഏപ്രിൽ 18നാണ് ഈ യാത്ര ആരംഭിച്ചത്. മേയ് 18ന് യാത്ര അവസാനിച്ചു. കേരളത്തിലെ എല്ലാ ജില്ലകളിലും പ്രധാന നഗരങ്ങളിലും ഈ യാത്ര എത്തിയിരുന്നു. മുഖ്യമന്ത്രി ഉമ്മൻചാണ്ടിയാണ് കേരളയാത്ര ഫ്‌ളാഗോഫ് ചെയ്തത്. സമാപനം തിരുവനന്തപുരത്ത് രാഹുൽ ഗാന്ധിയാണ് ഉദ്ഘാടനം ചെയ്തത്.

എംഎൽഎമാരായ വർക്കല കഹാർ, പാലോട് രവി, എം.എ. വാഹിദ്, ആർ. സെൽവരാജ്,പി.സി. വിഷ്ണുനാഥ്, കേന്ദ്രമന്ത്രിമാരായ ശശി തരൂർ, കൊടിക്കുന്നിൽ സുരേഷ്, മന്ത്രി വി.എസ്. ശിവകുമാർ, ഡപ്യൂട്ടി സ്പീക്കർ എൻ. ശക്തൻ, എൻ. പീതാംബരക്കുറുപ്പ് എംപി, ഡിസിസി പ്രസിഡന്റ് കെ. മോഹൻകുമാർ, എം.എം. ഹസൻ, തമ്പാനൂർ രവി, കെ.പി. അനിൽകുമാർ,  പന്തളം സുധാകരൻ, ജി. ബാലചന്ദ്രൻ, ബീമാപള്ളി റഷീദ്, എം.എ. ലത്തീഫ്, കൊട്ടാരക്കര പൊന്നച്ചൻ,  സി.ആർ. ജയപ്രകാശ്, ടി. ശരത്ചന്ദ്രപ്രസാദ്, ലാലി വിൻസന്റ്, കരകുളം കൃഷ്ണപിള്ള, കെ.പി. കുഞ്ഞിക്കണ്ണൻ, എം.എ. കുട്ടപ്പൻ, ബിന്ദുകൃഷ്ണൻ എന്നിവർ വിവിധകേന്ദ്രങ്ങളിൽ ചെന്നിത്തലയെ സ്വീകരിക്കുകയും പ്രസംഗിക്കുകയും ചെയ്തു..

## വിമർശനം
മന്ത്രിസ്ഥാനം നേടാനാണ് രമേശ് യാത്ര നടത്തിയതെന്ന്  പന്ന്യൻ രവീന്ദ്രൻ ആരോപണം ഉന്നയിച്ചു.
## അവലംബം
പുതുമൈ പിത്തൻ

പ്രമുഖനായ ഒരു തമിഴ് സാഹിത്യകാരനാണ് **പുതുമൈ പിത്തൻ** എന്ന പേരിലെഴുതിയിരുന്ന സി. വിരുദാചലം (25 ഏപ്രിൽ 1906 – 5 മേയ് 1948). പുരോഗമനാശയങ്ങളാലും സാമൂഹ്യ വിമർശനത്താലും അദ്ദേഹത്തിന്റെ രചനകൾ ആധുനിക തമിഴ് സാഹിത്യത്തിൽ നിർണായക സ്വാധീനം ചെലുത്തിയവയാണ്.  2002 ൽ അദ്ദേഹത്തിന്റെ രചനകൾ തമിഴ്നാട് സർക്കാർ പൊതു സഞ്ചയത്തിൽ ലഭ്യമാക്കിയിട്ടുണ്ട്.
## ജീവിതരേഖ
തമിഴ്നാട്ടിലെ കടലൂരിനു സമീപമുള്ള തിരുപദ്രിപുലിയൂരിൽ ജനിച്ച വിരുദാചലം. ഗിഞ്ചി, കല്ലക്കുറിച്ചി, ദിണ്ടിവനം എന്നീസ്ഥലങ്ങളിൽ അദ്ധ്യയനം നടത്തി.. തിരുനെൽവേലി ഹിന്ദു കോളേജിൽ നിന്ന് 1931 ൽ ബിരുദ പഠനം പൂർത്തിയാക്കി. ആ വർഷം തന്നെ കമലയെ വിവാഹം കഴിച്ചു. ഗാന്ധി,മണിക്കൊടി മാസികകളിൽ കഥകളെഴുതി സാഹിത്യ രംഗത്ത് സജീവമായി. *ദിനമണി*, *ഊഴിയൻ*, *ദിനസരി* തുടങ്ങിയ പത്രങ്ങളിലും പ്രവർത്തിച്ചു.  *ഔവ്വയാർ*, *കാമവല്ലി* തുടങ്ങിയ സിനിമകൾക്കു തിരക്കഥയെഴുതി. 1945 ൽ പർവ്വതകുമാരി പ്രൊഡക്ഷൻസ് എന്ന പേരിൽ സിനിമാ നിർമ്മാണക്കമ്പനി ആരംഭിച്ചു. വസന്തവല്ലി എന്നൊരു സിനിമ നിർമ്മിക്കാനാരംഭിച്ചെങ്കിലും മുഴുമിക്കാനായില്ല. പൂനെയിൽ രാജമുക്തി എന്ന സിനിമാ നിർമ്മാണത്തിനിടെ ക്ഷയ രോഗ ബാധയാൽ മരണമടഞ്ഞു.

ഇദ്ദേഹത്തിന്റെ കൃതികളിലെ മോപ്പസാങിന്റെ അമിത സ്വാധീനം വിമർശനത്തിനു വിധേയമായിട്ടുണ്ട്.

## കൃതികൾ
## വിവാദങ്ങൾ
പുതുമൈപ്പിത്തന്റെ  തുൻപ കേണി, പൊൻനഗരം എന്നീ കഥകൾ മദ്രാസ് സർവകലാശാല പാഠപുസ്തകത്തിൽ നിന്ന് ദളിത് ജീവിതത്തെ പരിഹസിക്കുന്നു എന്ന കാരണം കാട്ടി പിൻവലിച്ചിരുന്നു.
ലഘുചിത്രം|മദിരാശി സർവകലാശാല നീക്കിയ പുതുമൈപിത്തന്റെ പൊൻനഗരം എന്ന കഥയുടെ ശബ്ദ ലേഖനം

## അവലംബം

## പുറം കണ്ണികൾ

വർഗ്ഗം:1906-ൽ ജനിച്ചവർ
വർഗ്ഗം:ഏപ്രിൽ 25-ന് ജനിച്ചവർ
വർഗ്ഗം:1948-ൽ മരിച്ചവർ
വർഗ്ഗം:മേയ് 5-ന് മരിച്ചവർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:തമിഴ് ചെറുകഥാകൃത്തുക്കൾ
ജെ. വി. സോമയാജുലു

**** ()  (മുഴുവൻ പേർ : **ജൊന്നലഗാഡ വെങ്കട സോമയാജുലു**, ) (30 June 1928 – 27 April 2004) ഒരു ചലച്ചിത്രനടനായിരുന്നു. 1976 -ൽ പുറത്തിറങ്ങിയ ജ്യോതി എന്ന തെലുഗു ചിത്രത്തിലൂടെ അഭിനയരംഗത്തേയ്ക്കു വന്ന ഇദ്ദേഹം  ശങ്കരാഭരണം എന്ന ചിത്രത്തിലെ ശങ്കരശാസ്ത്രികൾ എന്ന കഥാപാത്രത്തെ അവതരിപ്പിച്ചിട്ടുണ്ട്.

## അവലംബം


വർഗ്ഗം:1928-ൽ ജനിച്ചവർ
വർഗ്ഗം:2004-ൽ മരിച്ചവർ
പി.യു. ചിത്ര

കേരളത്തിൽ നിന്നുള്ള ഒരു മദ്ധ്യ, ദീർഘദൂര ഓട്ടക്കാരിയാണ് **പി.  യു. ചിത്ര** (ജനനം  :9 ജൂൺ 1995). ദേശീയ, അന്തർദ്ദേശീയ സ്കൂൾ അത് ലറ്റിക് മീറ്റുകളിൽ നിരവധി സ്വർണ മെഡലുകൾ നേടിയിട്ടുണ്ട് .ഭുവനേശ്വറിൽ  നടന്ന, 2017 ഏഷ്യൻ അത്‍ലറ്റിക്ക്സ് ചാമ്പ്യൻഷിപ്പിൽ 1500 മീറ്റർ ഓട്ടമത്സരത്തിൽ 4.17.92 സെക്കന്റുകൾ കൊണ്ട് പൂർത്തിയാക്കി. ഇത് ചിത്രയെ "ദൂരങ്ങളുടെ ഏഷ്യയുടെ രാജകുമാരി" എന്ന പേര് നൽകി.2019 ൽ ഖത്തറിലെ ദോഹയിൽ   വെച്ച് നടന്ന 23 ആമത് ഏഷ്യൻ അത്‌ലറ്റിക് ചാമ്പ്യൻഷിപ്പിലും ചിത്ര ഈ 1500 മീറ്ററിലെ ഈ സ്വർണ മെഡൽ നേട്ടം ആവർത്തിച്ചു .കഴിഞ്ഞകൊല്ലം 1500മീ, 3000മീ, 5000മീ ഓട്ടമത്സരങ്ങളിലും, ഒറീസ്സ, റാഞ്ചിയിൽ നടന്ന 59-ാമത് നാഷ്ണൽ ഗെയിംസിൽ 3കി.മീ  ക്രോസ്സ് കണ്ട്രിഓട്ടമത്സരത്തിലും ഗോൾഡ് മെഡൽ നേടി.
## ജീവിതരേഖ
പാലക്കാട് ജില്ലയിലെ മുണ്ടൂർ എന്ന സ്ഥലത്ത്  ഉണ്ണികൃഷ്ണൻ, വസന്തകുമാരി ദമ്പതിമാരുടെ മൂന്നാമത്തെ കുട്ടിയായി ജനിച്ചു. മൂണ്ടൂർ ഹയ്യർസെക്കന്ററി സ്ക്കൂളിലാണ് പഠിച്ചത്. . അച്ഛനമ്മമാർ കൃഷിക്കാരാണ്. ചിത്ര, പാലക്കാട്, മൂണ്ടൂർ ഹയ്യർസെക്കന്ററി സ്ക്കൂളിലാണ് പഠിച്ചത്. സ്ക്കൂൾ മീറ്റുകളിൽ ഉന്നത വിജയങ്ങൾ കരസ്ഥമാക്കിയതിന് ഉത്തർപ്രദേശ്, ലെജിസ്ലേറ്റീവ് കൗൺസിലും കേരള സർക്കാരും ചേർന്ന് ടാറ്റ നാനോ കാർ ചിത്രക്ക് നൽകി.

## പുരസ്കാരങ്ങൾ/നേട്ടങ്ങൾ
* 2019 - 2019 ൽ ഖത്തറിലെ ദോഹയിൽ   വെച്ച് നടന്ന 23 ആമത് ഏഷ്യൻ അത്‌ലറ്റിക് ചാമ്പ്യൻഷിപ്പിൽ 1500 മീറ്ററിൽ സ്വർണമെഡൽ
*2017 - 2017 ൽ ഇന്ത്യയിലെ ഭുവനേശ്വറിൽ വെച്ച് നടന്ന 22 ആമത് ഏഷ്യൻ അത്‌ലറ്റിക് ചാമ്പ്യൻഷിപ്പിൽ 1500 മീറ്ററിൽ സ്വർണമെഡൽ
* 2014 -  59 ആമത് ദേശീയ സ്കൂൾ ഗെയിംസിൽ 1500m, 3000m, 5000m ഇലും  3 കിലോമീറ്റർ  ക്രോസ് കണ്ട്രി ഈവന്റിലും സ്വർണമെഡൽ  
* 2013 - ആദ്യ ഏഷ്യൻ സ്കൂൾ അത്ലറ്റിക് മീറ്റിൽ 3000m ഇൽ സ്വർണ മെഡൽ 
* 2013 - 58 ആമത് ദേശീയ സ്കൂൾ ഗെയിംസിൽ 1500m, 3000m, 5000m ഇലും  3 കിലോമീറ്റർ  ക്രോസ് കണ്ട്രി ഇനത്തിലും സ്വർണമെഡൽ
* 2013 - 57 ആമത് കേരള സംസ്ഥാന സ്കൂൾ ഗെയിംസിൽ 1500m, 3000m, 5000m ഇവയിൽ  സ്വർണമെഡൽ
* 2012 - 56  ആമത് കേരള സംസ്ഥാന സ്കൂൾ ഗെയിംസിൽ 1500m, 3000m, 5000m ഇവയിൽ  സ്വർണമെഡൽ
* 2011 - 56  ആമത് ദേശീയ സ്കൂൾ ഗെയിംസിൽ 1500m, 3000m, 5000m ഇവയിൽ സ്വർണം.   3 കിലോമീറ്റർ  ക്രോസ് കണ്ട്രി ഇവന്റിൽ വെങ്കലം. 
* 2019 കേരള സംസ്ഥാന വനിതാരത്ന പുരസ്കാരം (കായികരംഗം)

## അവലംബം

## പുറത്തേക്കുള്ള കണ്ണികൾ

വർഗ്ഗം:കായികതാരങ്ങൾ
വർഗ്ഗം:കേരളത്തിൽ നിന്നുള്ള കായികതാരങ്ങൾ
ചെറിയമനുഷ്യരും വലിയലോകവും

സിനിമാസംവിധായകനായ ജി. അരവിന്ദൻ സൃഷ്ടിച്ച  കാർട്ടൂൺ പരമ്പരയാണ്  **ചെറിയമനുഷ്യരും വലിയലോകവും**. ഇതിലെ പ്രധാന കഥാപാത്രമാണ് രാമു. മാതൃഭൂമി ആഴ്ചപ്പതിപ്പിൽ  ഇതു ആദ്യം പ്രസിദ്ധീകരിയ്ക്കപ്പെട്ടു.

റിപ്പബ്ബ്ലിക്ക് ദിനാഘോഷത്തെക്കുറിച്ചുള്ള കാർട്ടൂൺ ആണ് ഈ പരമ്പരയിൽ ആദ്യം ചിത്രീകരിയ്ക്കപ്പെട്ടത്. ഈ പരമ്പരയിലെ കാർട്ടുണിന്റെ അവസാന ശീർഷകം 'പടം' എന്നായിരുന്നു.(1973 ഡിസം:2)

## പ്രധാനകഥാപാത്രങ്ങൾ
*രാമു (കേന്ദ്ര കഥാപാത്രം)
*ഗുരുജി
*ഗോപി
*രാധ ടീച്ചർ
*ജോർജ്
*എഡിറ്റർ പുൽപ്പള്ളി
*രാമേട്ടൻ
*അബു
*മാഷ്
*കോണ്ട്രാക്ടർ
*എഞ്ചിനീയർ
*സൂപ്രണ്ട്
*സംവിധായകൻ
*നടൻ
*നടി
*കവി
*ക്രിക്കറ്റ് പ്രേമി
*പത്രാധിപർ
*സാഹിത്യകാരൻ
*നേതാവ്
*യൂണിയൻ സെക്രട്ടറി

## അവലംബം

വർഗ്ഗം:കാർട്ടൂൺ കഥാപാത്രങ്ങൾ
വർഗ്ഗം:കാർട്ടൂൺ
മാലിക് ബിൻ നുവൈറാ

ഏ ഡി ആറാം നൂറ്റാണ്ടിനും ഏഴാം നൂറ്റാണ്ടിനും ഇടയിൽ അറേബ്യയിൽ ജീവിച്ചിരുന്ന ഒരു ഗോത്ര തലവനാണ് **മാലിക് ബിൻ നുവൈറാ**. ബനി തമീം ഗോത്രത്തിന്റെ ഒരു ഉപഗോത്രമായ ബനീ യർബ് ഗോത്രത്തിന്റെ തലവനായിരുന്നു. ഇസ്ലാം മതം ഉപേക്ഷിച്ചു  (apostasy) എന്ന ആരോപണത്തിന്മേൽ ആദ്യമായി വധിക്കപ്പെട്ടവരിൽ ഒരാൾ എന്ന നിലയിൽ ഇദ്ദേഹം ശ്രദ്ധേയനാണ്.  ഇദ്ദേഹം കാഴ്ചയിൽ അതീവ സുന്ദരനും, ധീരനായ യോദ്ധാവും, കവിയുമായിരുന്നു.  അദ്ദേഹത്തിന്റെ മുഖം ഉദിച്ചുയരുന്ന ചന്ദ്രനെപ്പോലെയായിരുന്നു എന്നാണ് ചില സമകാലീനർ അദ്ദേഹത്ത്ക്കുറിച്ച് എഴുതിയിരുന്നത്. അതീവ ധർമ്മിഷ്ടനായിരുന്ന മാലിക് ബിൻ നുവൈറാ രാത്രി വഴിപോക്കർക്ക് ഭക്ഷണവും അഭയവും എവിടെ കിട്ടും  എന്നറിയാൻ തന്റെ വീടിനു പുറത്ത് ഒരു വിളക്ക് കത്തിച്ചു വച്ചിരുന്നു എന്ന് സമകാലീക ചരിത്രകാരന്മാർ എഴുതിയിരുന്നു. ഇദ്ദേഹത്തിന്റെ ഭാര്യ അറേബ്യയിലെ പേരുകേട്ട ഒരു സുന്ദരിയായ ലൈല ബിന്ത് മിൻഹാൽ ആയിരുന്നു .

### അവലംബം

വർഗ്ഗം:ഇസ്ലാമിക ചരിത്രം
അബ്ദുൽ റസാഖ് മൊല്ല

ബംഗാളിലെ സി.പി.ഐ.എമ്മിന്റെ മുതിർന്ന നേതാവും ഇടതു സർക്കാരിലെ ഭൂപരിഷ്കരണ വകുപ്പു മന്ത്രിയും ആയിരുന്നു **അബ്ദുൽ റസാഖ് മൊല്ല**. പാർട്ടിക്കെതിരായ പരാമർശങ്ങളും പ്രവർത്തനങ്ങളും ആരോപിച്ച് കമ്മ്യൂണിസ്റ്റ് പാർട്ടിയിൽ നിന്നും 2014-ൽ പുറത്താക്കപ്പെട്ടു.

മൊല്ല കാനിങ് പുർബ മണ്ഡലത്തിൽ നിന്നും 1977 മുതൽ 2011 വരെ തിരഞ്ഞെടുക്കപ്പെട്ടിരുന്നു.

## അവലംബങ്ങൾ

വർഗ്ഗം:പശ്ചിമബംഗാളിലെ കമ്യൂണിസ്റ്റ് നേതാക്കൾ
വർഗ്ഗം:സി.പി.ഐ.എം.ൽ നിന്നും പുറത്താക്കപ്പെട്ട നേതാക്കൾ
വർഗ്ഗം:1945-ൽ ജനിച്ചവർ
പ്രണോദിത കമ്പനം

കമ്പനം ചെയ്യുന്ന ഒരു വസ്തുവിന്റെ പ്രേരണം മൂലം പ്രേരണം ചെലുത്തുന്ന വസ്തുവിന്റെ അതേ കമ്പനാവൃത്തിയിൽ മറ്റൊരു വസ്തു കമ്പനം ചെയ്യുന്നതാണ് പ്രണോദിത കമ്പനം.
വർഗ്ഗം:ഭൗതികശാസ്ത്രം
ഓഷ്യാനസ്

ഗ്രീക്ക് - റോമൻ പുരാണ പ്രകാരം സമുദ്രത്തെ ആൾരൂപമായിക്കരുതിയുള്ള ഒരു ദൈവസങ്കല്പമാണ് **ഓഷ്യാനസ്**. ലോകത്തെ ഒരു അതിവിസ്തൃതമായ നദി ചുറ്റപ്പെട്ടിരിക്കുന്നതായി വിശ്വസിക്കപ്പെട്ടിരുന്നു. 

ഭൂമധ്യരേഖയിലുള്ള സമുദ്രജലപ്രവാഹത്തെയാണ് യഥാർഥത്തിൽ ഈ സങ്കൽപ്പം സൂചിപ്പിക്കുന്നത്. ഗ്രീക്ക് പുരാണത്തിൽ ഈ ലോകസമുദ്രം, യുറാനസിൻറേയും ഗയയുടെയും മകനായ ടൈറ്റാൻ എന്ന ദേവനായാണ് കരുതിയിരുന്നത്. റോമിലേയും ഗ്രീസിലേയും മൊസൈക്ക് ചിത്രങ്ങളിൽ ടൈറ്റാനെ, ശരീരത്തിൻറെ മുകൾവശം നീണ്ടതാടിയും ഒരു ഞണ്ടിൻറെ ഇറുക്കു കാലുപോലെയുള്ള കൊമ്പും ചേർന്ന ഉറച്ച പേശിയുള്ളതും താഴത്തെ ഭാഗം, ഒരു സർപ്പത്തെപ്പോലെയുമായാണ് ചിത്രീകരിച്ചിരിക്കുന്നത്. 
ചില പണ്ഡിതന്മാർ വിശ്വസിക്കുന്നതനുസരിച്ച്, ഓഷ്യാനുസ്, അന്നത്തെ പ്രാചീന ഗ്രീക്കുകാർക്കും റോമാക്കാർക്കും പരിചിതമായിരുന്ന മെഡിറ്ററേനിയൻ കടലും അറ്റ്ലാന്റിക് സമുദ്രവും ഉൾപ്പെടെ എല്ലാ ലവണജലാശയങ്ങളെയും പൊതുവെ പ്രാതിനിധ്യം വഹിക്കുന്നു എന്നതാണ്. എന്നിരുന്നാലും, ഭൂമിശാസ്ത്രം കൂടുതൽ അറിയാൻ തുടങ്ങിയതോടെ അറ്റ്ലാൻറിക് സമുദ്രത്തിൻറെ അറിയപ്പെടാത്ത ഭാഗങ്ങൾക്കു ഈ പേരു കൊടുക്കപ്പെട്ടു. മെഡിറ്ററേനിയൻ പോസിഡോൺ ഭരിക്കുന്നതായി പുതുതായി കരുതപ്പെട്ടു.

## Genealogy of the Olympians in Greek mythology

## റഫറൻസ്

## External links

*Livio Catullo Stecchini, "Ancient Cosmology" (Internet Archive)
*Theoi Project - Okeanos
*

വർഗ്ഗം:ഗ്രീക്ക് ദേവന്മാർ
വർഗ്ഗം:ഗ്രീക്ക് പുരാണം
വർഗ്ഗം:സമുദ്ര-നദീ ദൈവങ്ങൾ
വർഗ്ഗം:ടൈറ്റന്മാർ
വർഗ്ഗം:ഗയയുടെ സന്താനങ്ങൾ
വർഗ്ഗം:ഗ്രീക്ക് സമുദ്രദേവന്മാർ
ദ സർക്കസ്

**ദ സർക്കസ്** എന്നത് 1928-ൽ പുറത്തിറങ്ങിയ, ചാർളി ചാപ്ലിൻ എഴുതി-സംവിധാനം ചെയ്ത് - അഭിനയിച്ച, ഒരു ഹാസ്യ ചലച്ചിത്രമാണ്. ഒരു സർക്കസ് കൂടാരത്തിലേക്ക് അവിചാരിതമായി എത്തിപ്പെടുന്ന ഒരു നാടോടിയായാണ്‌ ചാപ്ലിൻ ഇതിൽ അഭിനയിക്കുന്നത്.
ലഘുചിത്രം|''ദ സർക്കസ്''

## അവലംബങ്ങൾ
 

## പുറത്തേക്കുള്ള കണ്ണികൾ
* 
* 

വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:നിശ്ശബ്ദചലച്ചിത്രങ്ങൾ
രാമവർമ (വിവക്ഷകൾ)

* രാമ വർമ്മ (1724-1729) - തിരുവിതാംകൂർ രാജാവ്
* രാമ വർമ്മ VIII - കൊച്ചി രാജാവ്
* രാമ വർമ്മ X - കൊച്ചി രാജാവ്
* മൂലം തിരുനാൾ രാമവർമ്മ - 1885 മുതൽ 1924 വരെ തിരുവിതാംകൂർ ഭരിച്ചിരുന്ന രാജാവ് ശ്രീമൂലം തിരുനാൾ മഹാരാജാവ്.
* മൂലം തിരുനാൾ രാമവർമ്മ രണ്ടാമൻ - 2013 മുതൽ തിരുവിതാംകൂറിന്റെ തലമുതിർന്ന അംഗം, അധികാരമുണ്ടായിരുന്നെങ്കിലെ മഹാരാജാവ്.
ദി അബിസ്

**ദി അബിസ്** എന്നത് 1989-ൽ പുറത്തിറങ്ങിയ ഒരു അമേരിക്കൻ ശാസ്ത്രസാങ്കല്പ്പിക ചലച്ചിത്രമാണ്. ജെയിംസ് കാമറൂൺ എഴുതി സംവിധാനം ചെയ്ത ഈ ചലച്ചിത്രത്തിൽ എഡ് ഹാരിസും, മേരി എലിസബത്തും, മൈക്കിൾ ബെന്നും പ്രധാന വേഷങ്ങളിൽ അഭിനയിച്ചു. 1990-ലെ മികച്ച ദൃശ്യപ്രഭാവത്തിനുള്ള അക്കാദമി അവാർഡ് ഈ ചിത്രം സ്വന്തമാക്കി.

## അവലംബങ്ങൾ

## പുറത്തേക്കുള്ള കണ്ണികൾ
* 
* 
* 
* 

വർഗ്ഗം:ചലച്ചിത്രങ്ങൾ - അപൂർണ്ണലേഖനങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
വർഗ്ഗം:ജെയിംസ് കാമറൂൺ സം‌വിധാനം നിർ‌വ്വഹിച്ച ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വേണു തോന്നയ്ക്കൽ

**വേണുഗോപാൽ പരമേശ്വർ തോന്നയ്ക്കൽ** എന്ന **വേണു തോന്നയ്ക്കൽ** തിരുവനന്തപുരത്തു ജനിച്ചു. 1994ലും 1997ലും കേരള ശാസ്ത്രസാങ്കേതിക പരിസ്ഥിതി കമ്മിറ്റിയുടെ സയൻസ് ജേർണലിസം അവാർഡ് ലഭിച്ചു. 
കൈരളി ചാനലിൽ സ്പന്ദനം എന്ന ആരോഗ്യടെലിവിഷൻ പരിപാടിയുടെ നിർമ്മാതാവും അവതാരകനും. ധാരാളം ഡോക്കുമെന്ററികൾ നിർമ്മിച്ചിട്ടുണ്ട്.

## കൃതികൾ
*പ്രണയത്തിന്റെ രസതന്ത്രം
*മരണത്തിന്റെ പൂക്കൾ
*ജീവനും വേദനയും
*സെക്സിന്റെ രസതന്ത്രം
*ഉറുമ്പേ ഉറുമ്പേ
*ആണവനിലയങ്ങൾ ആർക്കു വേണ്ടി ?
*എന്തുകൊണ്ട് ?
*ഡോക്ട്ർ യേഴു ചികിത്സിക്കട്ടെ
*സെക്സിന്റെ തീന്മേശ
*യുറേനിയ യുറേനിയ
*ബ്രഹ്മാവിന്റെ ചിരി

## പുറംകണ്ണികൾ
*http://www.amazon.com/s?ie=UTF8&field-author=Dr.%20Venu%20Thonnakkal&page=1&rh=n%3A283155%2Cp_27%3ADr.%20Venu%20Thonnakkal
*http://www.hindu.com/2007/12/30/stories/2007123051360300.htm
ബോക്സ് ഓഫീസ് മോജോ

പ്രത്യേക അൽഗൊരിതം ഉപയോഗിച്ച് ചലച്ചിത്രങ്ങളുടെ ബോക്സ് ഓഫീസ് വരുമാനം കണ്ടുപിടിക്കുന്ന ഒരു വെബ്സൈറ്റാണ് **ബോക്സ് ഓഫീസ് മോജോ**.

## അവലംബങ്ങൾ

## പുറത്തേക്കുള്ള കണ്ണികൾ
* 

വർഗ്ഗം:വെബ്സൈറ്റുകൾ
വർഗ്ഗം:ഓൺലൈൻ ചലച്ചിത്ര ഡാറ്റാബേസുകൾ
വർഗ്ഗം:ചലച്ചിത്ര വെബ്സൈറ്റുകൾ
കാനക്കരീരം

പശ്ചിമഘട്ടപ്രദേശത്തു് കാണപ്പെടുന്ന ഒരു സസ്യമാണ് **കാനക്കരീരം**. '.  ഇത് അർദ്ധ-നിത്യഹരിതവനങ്ങളിൽ പൊതുവെ കാണപ്പെടുന്ന ഒരു ചെറുസസ്യമാണ്.
## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
അൽതിയ ഗിബ്സൺ

**ആൽതിയ ഗിബ്സൺ:** (ജീവിതകാലം:1927-2003) ആഫ്രിക്കൻ വംശജയായ അമേരിക്കൻ ടെന്നീസ് താരവും പിന്നീട് ഗോൾഫ്  താരവുമായിരുന്നു. പുരുഷന്മാരായ കറുത്തവർഗ്ഗക്കാർ പോലും ഈ കളികളിൽ  മികവ് തെളിയിച്ചിട്ടില്ലാത്ത കാലത്തായിരുന്നു ആൽതിയ  ടെന്നീസ് ഗ്രാൻഡ് സ്ലാം കിരീടങ്ങൾ നേടുന്നത്. 1956ൽ ഫ്രഞ്ച് ഓപ്പണനും 1957ൽ  വിമ്പിൾഡൺ , യു.സ്.നാഷണൽസ് (ഇപ്പോഴത്തെ യു.സ്.ഓപ്പണിന്റെ മുൻഗാമി) എന്നിവ നേടിയ ആൽതിയ, 1958ൽ രണ്ട് കീരീടങ്ങളും നിലനിർത്തി.1957ലും 958ലും . ഏറ്റവും മികച്ച വനിതാ കായിക താരമായി തിരഞ്ഞടുക്കപ്പട്ടു. ഡബിൾസിൽ അടക്കം മൊത്തം 11 ഗ്രാൻഡ് സ്ലാം ടെന്നീസ് കിരീടങ്ങൾ  ആൽതിയ നേടിയിരുന്നു.
## ആദ്യകാലം
സൗത്ത് കരോളിന സംസ്ഥാനത്ത് കർഷക തൊഴിലാളികളായ മാതാപിതാക്കളുടെ ആദ്യ സന്തതിയായി 1927ലായിരുന്നു ആൽതിയയുടെ ജനനം. ബാല്യത്തിൽ തന്നെ കുടുംബത്തിനു സ്വദേശം വിട്ട് ന്യൂയോർക്കിലേക്ക് കുടിയേറേണ്ടി വന്നു. അവിടെ വച്ചാണ് കളികളിൽ പങ്കെടുക്കാൻ അവസരമൊരുങ്ങുന്നത്. പാഡീൽ ടെന്നീസ് എന്ന കളിയിൽ 12ആം വയസ്സിൽ (1939)തന്നെ ന്യൂയോർക്ക് സിറ്റി വനിത ചാമ്പ്യനുമായി.

ഇതെ തുടർന്നു അയൽക്കാരും സുഹൃത്തുക്കളും പിരിവെടുത്ത് അൽതിയയെ ടെന്നീസ് പരിശീലിക്കാൻ സൗകര്യമൊരുക്കികൊടുത്തു. ഉടൻ തന്നെ ആദ്യ സംസ്ഥാന ചാമ്പ്യൻഷിപ്പ് ഈ കുട്ടിയെ തേടിയെത്തി. 1944ലും 1945 ATA ബാല ചാമ്പ്യനുമായി. 1946ൽ വനിത ഫൈനലിസ്റ്റായി. 1947മുതൽ തുടർച്ചയായി പത്ത് തവണ ATA വനിത ചാമ്പ്യനായി വാണു.

## ടെന്നീസ് കരിയർ
പൊതു ഇടങ്ങൾ കറുത്തവർഗ്ഗക്കാർക്ക് നിഷിദ്ധമായിരിക്കുന്ന കാലമായിരുന്നു അറുപതുകൾക്ക് മുന്നെ. നിരന്തരമായ സമ്മർദ്ദത്തിനൊടുവിൽ അധികാരികൾ കറുത്ത വർഗ്ഗക്കാരിയെ ദേശീയ ചാമ്പ്യൻഷിപ്പിലേക്ക് ക്ഷണിക്കേണ്ടി വന്നു(1950). ആഫ്രിക്കൻ വംശജനായ ആരും കാലുകുത്തിയിട്ടില്ലാത്ത ടെന്നീസ് കോർട്ടായിരുന്നു നാഷണൽ ചാമ്പ്യൻഷിപ്പ്.ഇപ്പോൾ ഈ ടൂർണമെന്റ് യു. എസ്.ഓപ്പൺ എന്നറിയപ്പെടുന്നു.

1951ൽ വിമ്പിൾഡണിൽ കളിക്കുന്ന ആദ്യ ആഫ്രിക്കൻ വംശജനുമായി. 1956ൽ ഫ്രഞ്ച് ഓപ്പൺ വിജയത്തോടെ ഗ്രാൻഡ് സ്ലാം നേടുന്ന ആദ്യ ആഫ്രിക്കൻ വംശജനുമായി. ആ വർഷം ഫ്രഞ്ച്  ഡബിൾസ് കിരീടവും പിന്നീട് വിംബിൾഡൺ ഡബിൾസും നേടി.

1957 ആൽതിയയുടെ കൊല്ലമായിരുന്നു. വിമ്പിൾഡണിന്റെ 80 വർഷത്തെ ചരിത്രത്തിൽ കിരീടം നേടുന്ന ആദ്യ കറുത്ത വർഗ്ഗകാരിയായി.. ഡബിൾസും നേടി. തുടർന്നു നടന്ന യു.എസ്. നാഷണൽസും , ഓസ്ടേലിയൻ ഓപ്പൺ ഡബിൾസും കരസ്തമാക്കി. അടുത്ത വർഷം വിമ്പിൾഡൺ , യു.എസ്. കിരീടങ്ങൾ നിലനിർത്തി.

## അവലംബങ്ങൾ

## പുറത്തേക്കുള്ള കണ്ണികൾ

* 
* 

വർഗ്ഗം:വനിതാ ടെന്നീസ് കളിക്കാർ
വർഗ്ഗം:1927-ൽ ജനിച്ചവർ
അരുണിമ സിൻഹ

arunima sinha 

എവറസ്റ്റ് കൊടുമുടി കീഴടക്കിയ ആദ്യ വികലാംഗയാണ്  **അരുണിമ സിൻഹ** എന്ന **അരുണിമ സോനു സിൻഹ**. ആദ്യമായി എവറസ്റ്റ് കീഴടക്കുന്ന വികലാംഗയായ ഇന്ത്യക്കാരിയുമാണ് അരുണിമ സിൻഹ.2014 ൽപത്മശ്രീ പുരസ്കാരം ലഭിച്ചു.  ദേശീയ തലത്തിൽ ശ്രദ്ധ നേടിയ ഒരു  വോളിബോൾ കളിക്കാരി കൂടിയാണ് അരുണിമ.

## ജീവിതരേഖ
ഉത്തർപ്രദേശിലെ അംബേദ്കർ നഗറിലാണ് അരുണിമ സിൻഹ ജനിച്ചത്.

## ട്രെയിൻ അപകടം
ദേശീയ വോളിബോൾ കളിക്കാരിയായിരുന്ന അരുണിമയ്ക്ക് 2011 ഏപ്രിൽ 12നു ഒരു ട്രെയിൻ യാത്രയ്ക്കിടയിൽ സാമൂഹ്യവിരുദ്ധർ പുറത്തേക്ക് തള്ളിയിട്ടതുമൂലമുണ്ടായ അപകടത്തിൽ,  ഇടതുകാൽ മുട്ടിനു താഴെവച്ച് മുറിച്ചുമാറ്റേണ്ടിവന്നു. 2011 ഏപ്രിൽ പതിനെട്ടിന് അരുണിമയെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിൽ പ്രവേശിപ്പിക്കുകയും, തുടർ പരിശോധനകൾ നടത്തുകയും ചെയ്തു. മുറിച്ചു മാറ്റപ്പെട്ട കാലിനു പകരം, കൃത്രിമകാൽ വച്ചു പിടിപ്പിച്ചു.

ആത്മഹത്യ ചെയ്യാൻ ശ്രമിച്ചതിനിടക്കോ, അതോ അശ്രദ്ധമായി റെയിൽവേ ട്രാക്ക് മുറിച്ചു കടക്കുന്നതിനിടക്കോ ആയിരിക്കാം അരുണിമക്ക് അപകടം പറ്റിയതെന്ന നിലപാടാണ് ലക്നൗ പോലീസ് സ്വീകരിച്ചത്. പോലീസിന്റെ വാദങ്ങളെ തള്ളിക്കളഞ്ഞുകൊണ്ട് അരുണിമക്ക് നഷ്ടപരിഹാരമായി അഞ്ചുലക്ഷം ഇന്ത്യൻ രൂപ നൽകാൻ അലഹബാദ് കോടതി റെയിൽവേയോട് ഒരു വിധിയിലൂടെ ആവശ്യപ്പെട്ടു.

## എവറസ്റ്റ് ആരോഹണം
ഓൾ ഇന്ത്യാ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിൽ ചികിത്സയിലിരിക്കേയാണ് എവറസ്റ്റ് കൊടുമുടി കയറാനുള്ള തീരുമാനം അരുണിമ എടുക്കുന്നത്. ക്യാൻസർ രോഗത്തെ പ്രതിരോധിച്ച് തിരികെ കളിക്കളത്തിലേക്കു വന്ന ഇന്ത്യൻ ക്രിക്കറ്റ് താരമായ യുവരാജ് സിങായിരുന്നു അരുണിമയുടെ പ്രചോദനം. ഉത്തരകാശിയിലുള്ള നെഹ്രു ഇൻസ്റ്റിറ്റ്യൂട്ട് ഓഫ് മൗണ്ടനൈറിങ് എന്ന സ്ഥാപനത്തിന്റെ സഹായത്തോടെ, അരുണിമ എവറസ്റ്റ് ആരോഹണത്തിനുള്ള അടിസ്ഥാന പരിശീലനം തുടങ്ങി. എവറസ്റ്റ് കൊടുമുടി കീഴടക്കിയ ആദ്യ ഭാരതീയ വനിതയായ ബചേന്ദ്രി പാലിന്റെ സഹായവും അരുണിമ തേടി.
## മൗണ്ട് വിൻസൺ ആരോഹണം
2019 ജനുവരി 4 ന് അൻറാർട്ടിക്കയിലെ ഏറ്റവും ഉയരമുള്ള കൊടുമുടിയായ മൗണ്ട് വിൻസൺ കീഴടക്കുന്ന ആദ്യത്തെ ഭിന്നശേഷിക്കാരിയെന്ന പദവിയും അരുണിമ സ്വന്തമാക്കി.  along with sneha susan shaji  

## പുരസ്കാരങ്ങൾ
*പത്മശ്രീ (2014)

## കൂടുതൽ കാണാൻ
*എവറസ്റ്റ് കൊടുമുടി കീഴടക്കിയ ഇന്ത്യക്കാർ

## അവലംബം

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:പർവ്വതാരോഹകർ
വർഗ്ഗം:എവറസ്റ്റ് കീഴടക്കിയവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1988-ൽ ജനിച്ചവർ
ധ്വനി ദേശായി

ദേശീയ-അന്തർദേശീയ പുരസ്കാരങ്ങൾ നേടിയിട്ടുള്ള അനിമേഷൻ ചലച്ചിത്ര സംവിധായികയാണ് **ധ്വനി ദേശായി**. ചിൽഡ്രൻസ് ഫിലിം സൊസൈറ്റി നിർമ്മിച്ച് *മൻപസന്ത്-ദി പെർഫെക്റ്റ് മാച്ച്*  എന്ന അനിമേഷൻ ചിത്രത്തിന്റെ സംവിധായിക എന്ന നിലയിലാണ്  അറിയപ്പെടുന്നത്. ജനങ്ങളെ വിവരാവകാശനിയമത്തിൽ ബോധവത്കരണം നടത്തുന്നതിനായി ഫിലിംസ് ഡിവിഷൻ നിർമ്മിച്ച *ചക്രവ്യൂഹം * എന്ന അനിമേഷൻ ചിത്രത്തിന്റേയ്യും സംവിധായികയാണ്.
## അവലംബം


വർഗ്ഗം:മഹാരാഷ്ട്രയിൽ നിന്നുള്ള കലാകാരികൾ
വർഗ്ഗം:1968-ൽ ജനിച്ചവർ
മരുപ്പക്ഷി

ചുറ്റീന്തൽക്കിളിയുടെ അടുത്ത ബന്ധുവാണ് **മരുപക്ഷി**. (ഇംഗ്ലീഷ്: Desert Wheatear, ശാസ്ത്രീയ നാമം *Oenanthe deserti*). പ്രാണികളാണ് പ്രധാന ഭക്ഷണം.

## വിവരണം
14.5 – 15 സെ.മീ നീളം വരും. പൂവന് മുകൾ ഭാഗം ഇളം മഞ്ഞയാണ്. മുഖവും  കഴുത്തും കറുത്ത നിറം, അത് തോളുവരെ നീളും. അടിവശം വെള്ളയാണ്. നെഞ്ചിൽ ഇളം മഞ്ഞകലർന്നിട്ടുണ്ട്. പിട മുകൾ വശം ചാരനിറവും അടിവശം ഇളം മഞ്ഞയുമാണ്. വാല് പൂവനും പിടയ്ക്കും കറുപ്പാണ്. 

പൂവന്റെ തലയും കഴുത്തിന്റെ പിൻഭാഗവും മങ്ങിയ ചാരനിറമാണ്. തൂവലിന്റെ അറ്റങ്ങൾക്ക് ചാരനിരവുമാണ്. കണ്ണിന്റെ മുകളില്ഊടെയുള്ള  മങ്ങിയ മഞ്ഞ നിറത്തില് ഒരു വളഞ്ഞ വര പുറകുവരെ നീളുന്നു. കവിള്, കഴുത്ത്, ചെവിമൂടികല് എന്നിവിടങ്ങളിലെ കറുത്ത തൂവലുകളുടെ അറ്റം വെളുത്തതാണ്.  ദേഹത്തിന്റെ വശങ്ങളും മങ്ങിയ ഇലം മഞ്ഞ നിറമാണ്. വയറും വാലിന്റെ അടിവശവും മഞ്ഞ കലര്ന്ന വെള്ളയും അറ്റം മങ്ങിയ മഞ്ഞയുമാണ്. 
നീളം 15 സെ.മീ. യും തൂക്കാം 15-34 ഗ്രാമും ആണ്.

## വിതരണം
കിഴക്കൻ വർഗ്ഗം മിഡിൽ ഈസ്റ്റ്, സൌദി അറേബ്യ തുടങ്ങി ബലൂചിസ്ഥാൻ, അഫ്ഘാനിസ്ഥാൻ, തുർക്കിസ്ഥാൻ എന്നിവിടങ്ങളിൽ പ്രജനനം നടത്തുന്നു. പടിഞ്ഞാറൻ വർഗ്ഗം വടക്കേ അമേരിക്കയിൽ മൊറോക്കൊയും റിയോ ഡി ഒറോയും തൊട്ട് നൈൽ നദിയുടെ പടിഞ്ഞാറുള്ള ഈജിപ്ത് വരേയും കാണുന്നവയാണ്. 

## തീറ്റ

ഇവ പ്രാണികൾ, പുഴുക്കൾ, പുൽച്ചാടികൾ, ഉറുമ്പ് കൂടതെ പറക്കുന്ന കൊച്ചു ജീവികളേയും വിത്തുകളും കഴിക്കും. 
## പ്രജനനം
ഏപ്രിൽ അവസനവും മേയ് മാസത്തിലുമാണ് പ്രജനന കലം. കുന്നിൻ ചെരിവിലും സമതലങ്ങളിലും ചുമരിന്റെ വിള്ളലുകളിലോ പാറക്കിടയിലുള്ള വിള്ളലുകളിലൊ ഇവ കൂടുകെട്ടും. എളുപ്പത്തിൽ കാണാൻ പറ്റാത്ത വിധത്തിലായിരിക്കും കൂടുകൾ. നന്നായി ഉണ്ടാക്കിയ കോപ്പ പോലെയാണ് കൂടുകൾ. പുല്ലും പായലും തണ്ടുകളും കൊണ്ടാണ് കൂടുകൾ. കൂടിന്റെ ഉൾവശം നനുത്ത വേരുകളും മുടിയും ചെറിയ തൂവലും കൊണ്ട് മൃദുവാക്കിയിരിക്കും. 

20.1 x 15 മി.മീ വലിപ്പത്തിലുള്ള 4-5 മുട്ടകളാണിടുന്നത്. പിടയാണ് പ്രധാനമായും അടയിരിക്കുന്നത്. 

## അവലംബം

## പുറത്തേക്കുള്ള കണ്ണികൾ

*Oiseaux Photos

വർഗ്ഗം:കേരളത്തിലെ പക്ഷികൾ
നീലകണ്ഠപക്ഷി

മണ്ണാത്തിക്കിളികളിൽ കേരളത്തിൽ അത്യപൂർവ്വമായി കണ്ടുവരുന്ന ഒരു പക്ഷിയാണ് **നീലകണ്ഠപക്ഷി**  (ഇംഗ്ലീഷ്: Bluethroat, ശാസ്ത്രീയനാമം: *Luscinia svecica*). മുമ്പ് പാലക്കാട് ജില്ലയിലെ കാവശേരിയിൽ നിന്നും, തൃശൂർ ജില്ലയിലെ കോൾനിലങ്ങളിൽ നിന്നും ഇവയെ കണ്ടിട്ടുണ്ടെങ്കിലും 2010-2011-ൽ നടന്ന പഠനത്തിൽ മാത്രമാണ് ദക്ഷിണ കേരളത്തിൽ ഇവയെ കണ്ടെത്തിയത്. വരണ്ട ഊഷരപ്രദേശങ്ങൾ ഇഷ്ടപ്പെടുന്ന ഇവയെ കേരളത്തിൽ കൂടുതലായി കണ്ടുവരുന്നത് കാലാവസ്ഥാമാറ്റത്തെയാണ് സൂചിപ്പിക്കുന്നതെന്ന് വാദമുണ്ട്.

ഇതൊരു ദേശാടന പക്ഷിയാണ്.  പ്രാണികളാണ് ഇവയുടെ പ്രധാന ഭക്ഷണം. 13-14 സെ.മീ നീളം. കറുത്ത വാലും അതിന്റെ വശങ്ങളിലെ ചുന്ന അടയാളങ്ങളും ഒഴിച്ചാൽ എല്ലായിടവും തവിട്ടു നിറമാണ്.

## അവലംബം
* Zink ''et al.''(2003) Recent evolutionary history of the bluethroat (''Luscinia svecica'') across Eurasia  *Molecular Ecology* **12**:3069-3075

## പുറത്തേക്കുള്ള കണ്ണികൾ
*Bluethroat song on Sonatura audioblog
*Bluethroat videos, photos & sounds  on the Internet Bird Collection
*Ageing and sexing (PDF; 3.4 MB) by Javier Blasco-Zumeta & Gerd-Michael Heinze 
*Information and pictures about the Bluethroat in the Netherlands
*Avibase
*Bluethroat 2 / Luscinia svecica

വർഗ്ഗം:കേരളത്തിലെ പക്ഷികൾ
വർഗ്ഗം:ആഫ്രിക്കയിലെ പക്ഷികൾ
വർഗ്ഗം:കാൾ ലിനേയസ് നാമകരണം ചെയ്തവ
പതുങ്ങൻ ചിലപ്പൻ

ചിലപ്പൻ കിളികളിൽ കേരളത്തിൽ കാണാനാവുന്ന ഒരിനമാണ് **പതുങ്ങൻ ചിലപ്പൻ** അഥവാ **വയനാടൻ ചിലപ്പൻ** (ഇംഗ്ലീഷ്: Wynaad Laughingthrush, ശാസ്ത്രീയനാമം: *Garrulax delesserti*). 
1839-ൽ കോത്തഗിരിയിൽ നിന്നും ആദ്യമായി ഈ പക്ഷിയുടെ സ്പെസിമെൻ ശേഖരിച്ച അഡോൾഫ് ഡിലസ്സർട്ടിയെ അനുസ്മരിപ്പിക്കുന്ന വിധത്തിലാണ് ശാസ്ത്രീയനാമം.

## വിതരണം
ഇവ പശ്ചിമഘട്ടത്തിൽ ഗോവക്ക് തെക്കു ഭാഗത്തെ തദ്ദേശ ഇനമാണ്. ഇവ ഇടതൂര്ന്ന വനങ്ങളിൽ കൂട്ടമായി വലിയ ശബ്ദമുണ്ടാക്കിയാണ് സഞ്ചരിക്കുന്നത്. എന്നാൽ ഇവയെ കാണുക എളുപ്പമല്ല. 

## വിവരണം
മുകൾഭാഗം തവിട്ട് നിറത്തിലാണ് . കഴുത്തിൽ വെള്ള നിറവും, കണ്ണിലൂടെ വീതികൂടിയ കറുത്ത നിറവുമുണ്ട് . കട്ടിയുള്ള കൊക്കുകൾ ഇവയ്ക്കുണ്ട്.. നെഞ്ചിന് ചാരനിറവും, വയറും അടിവശവും ചെമ്പിച്ച നിറത്തിലും കാണപ്പെടുന്നു. 

## അവലംബം
പുള്ളിച്ചിലപ്പൻ

ഏഷ്യയിൽ കാണപ്പെടുന്ന ഒരു പക്ഷിയാണ് **പുള്ളിച്ചിലപ്പൻ**  (ഇംഗ്ലീഷ്: Puff-throated Babbler, Spotted Babbler; ശാസ്ത്രീയ നാമം: *Pellorneum ruficeps*).
## വിവരണം

മുകളിൽ തവിട്ടു നിറവും അടിയിൽ വെള്ള നിറവും ആണുള്ളത്. വീർപ്പിച്ച വെള്ള കഴുത്തും ഉണ്ട്. ചെമ്പിച്ച തൊപ്പിയും ഇരുണ്ട കവിളുകളും ഉണ്ട്.  ചെറിയ വട്ടത്തിലുള്ള ചിറകുകളാണ് ഉള്ളത്. 

ഏകദേശം മുപ്പതോളം ഉപവിഭാഗങ്ങളെ കണ്ടെത്തിയിട്ടുണ്ട്.. 

## വിതരണം

ഹിമാലയത്തിലും ഏഷ്യയിലെ കാടുകളിലുമാണ് കാണുന്നത്. . ഈർപ്പമുള്ള കാടുകളിൽ കുറ്റിക്കാടുകളീൽ പ്രത്യേകിച്ച് കുന്നിനോട് ചേർന്ന ഭാഗങ്ങളില് കാണുന്നു. കാടിന്റെ തറയിൽ ഉണങ്ങിയ ഇലകൾക്കിടയിലാണ് ഇര തേടുന്നത്. പെട്ടെന്നു കണ്ടുപിടിക്കാതിരിക്കാന് കുറ്റികാടുകളാണ് ഇവ തിരഞ്ഞെടുക്കുന്നത്. എന്നാൽ ഇവയ്ക്ക് ഉച്ചത്തിലുള്ള ശബ്ദമാണുള്ളത്.

## പ്രജനനം

മഴക്കാലത്താണ് പ്രജനന കാലം. ചെരിഞ്ഞ തറയിലാണ് കൂടുണ്ടാക്കുക. താഴെ ഭാഗത്തേക്കായിരിക്കും കൂടിന്റെ വാതിൽ. ഇലകളും കമ്പുകളും കൊണ്ട് ഉരുണ്ട കൂടായിരിക്കും. 2-5 മുട്ടകളാണ് ഇടുന്നത്. വിരിഞ്ഞ് 12-13 ദിവസംകൊണ്ട് കുഞ്ഞുങ്ങൾ പറക്കാറാകും. 

## അവലംബം

## പുറത്തേക്കുള്ള കണ്ണികൾ
* Pictures and videos on the Internet Bird Collection
സമിന ബെയ്ഗ്

**സമിന ബൈയ്ഗ്** അഥവാ സമിന ഖയാൽ ബൈയ്ഗ്  *Samina Khayal Baig* (; born 19 September 1990 എവറസ്റ്റ് കൊടുമുടി കീഴടക്കുന്ന ആദ്യ പാകിസ്താൻ വനിതയും മൂന്നാമത്തെ പാകിസ്താനിയുമാണ്.  ഇതു കൂടാതെ  എവറസ്റ്റ് കീഴടക്കുന്ന ഏറ്റവും പ്രായം കുറഞ്ഞ മുസ്ലീം വനിതയുമാണ്.
## അവലംബം
വടക്കൻ ചിലുചിലപ്പൻ

പാലക്കാട് ചുരത്തിനു തെക്കുള്ള പശ്ചിമഘട്ടഭാഗങ്ങളിൽ കാണപ്പെടുന്ന ഒരു ചിലപ്പൻ കിളിയാണ് **വടക്കൻ ചിലുചിലപ്പൻ**  (ഇംഗ്ലീഷ്: Kerala Laughingthrush, ശാസ്ത്രീയനാമം: *Montecincla fairbanki*). 

## വിവരണം
ചാര നിറത്തിലുള്ള ചുണ്ടും ചെമ്പിച്ച വയറും തിരിച്ചറിയാവുന്ന കണ്ണിനോട് ചേർന്നുള്ള വരയും വീതികൂടിയ വെളുത്ത പുരികവും ഇവയ്ക്കുണ്ട്. പഴനികുന്നുകളിൽ ഇതിന്റെ ഒരു ഉപവിഭാഗത്തെ കാണുന്നുണ്ട്.  ഇവയെ ജോടികളായൊ ചെറുകൂട്ടങ്ങളായോ മറ്റു പക്ഷികളുടെ കൂട്ടങ്ങളിൽ ചേർന്നും കാണാറുണ്ട്. ചില ചെടികളുടെ തേനാണ് പ്രധാന ഭക്ഷണം. ചില ചെടികളുടെ പൂവിതളുകളും ഭക്ഷിക്കാറുണ്ട്. 

## പ്രജനനം
പ്രജനന കാലം ഡിസംബർ മുതല് ജൂൺ വരെയാണ്. ഇത് മൂർദ്ധന്യത്തിലാവുന്നത് ഏപ്രിൽ മുതൽ മെയ് വരെയാണ്. പുല്ലും പായലും ഉപയോഗിച്ച് കോപ്പ പോലെയുണ്ടാക്കിയ  കൂടിന്റെ ഉള്ളിൽ നനുത്ത നാരുകൾ കൊണ്ടുള്ള ഉൾഭാഗം ഉണ്ടാവും. പച്ചപ്പുകൾക്കിടയിൽ ഒളിപ്പിച്ചുവച്ച കൂടായിരിക്കും.  
ചുവന്ന അടയാളങ്ങളുള്ള നീലനിറത്തിലുള്ള മുട്ടകളാണ് ഇടുന്നത്. കുഞ്ഞുങ്ങൾ പറക്കുകയോ കൂട്ടിൽ നിന്നു മറ്റേതെങ്കിലും ജീവികൾ കുഞ്ഞിനേയോ മുട്ടയേയൊ ഭക്ഷിച്ചാൽ കൂട് നശിപ്പിച്ചു കളയും. കൂടാതെ വിരിയാത്ത മുട്ടകൾ ഇവർ തന്നെ ഭക്ഷിക്കുകയും ചെയ്യും. 

## വിതരണം
പശ്ചിമഘട്ടത്തിൽ പാലക്കാട്ടുചുരത്തിനു തെക്കുള്ള തദ്ദേശ ഇനമാണ് വടക്കൻ ചിലപ്പൻ. 1100 മീറ്ററിലും കൂടുതൽ ഉയരം ഉള്ളിടത്താണ് ഇവയെ കാണുന്നത്.

## അവലംബം

## പുറത്തേക്കുള്ള കണ്ണികൾ

* Photographs and videos on the Internet Bird Collection
* Bird calls 

വർഗ്ഗം:കേരളത്തിലെ പക്ഷികൾ
വർഗ്ഗം:ചിലപ്പൻ കിളികൾ